title: Σύσταση του Ευρωπαϊκού Κοινοβουλίου και του Συμβουλίου, της  16ης Νοεμβρίου 2005 , σχετικά με την κινηματογραφική κληρονομιά και την ανταγωνιστικότητα των συναφών δραστηριοτήτων της κινηματογραφικής βιομηχανίας

text:
               9.12.2005

               EL

               Επίσημη Εφημερίδα της Ευρωπαϊκής Ένωσης

               L 323/57

      ΣΫΣΤΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Νοεμβρίου 2005
   σχετικά με την κινηματογραφική κληρονομιά και την ανταγωνιστικότητα των συναφών δραστηριοτήτων της κινηματογραφικής βιομηχανίας
   (2005/865/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 157,
   την πρόταση της Επιτροπής (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (3),
   Εκτιμώντας τα ακόλουθα:

               (1)

               Το άρθρο 151 παράγραφος 4 της συνθήκης ορίζει ότι η Κοινότητα, όταν αναλαμβάνει δράσεις δυνάμει άλλων διατάξεων της συνθήκης, λαμβάνει υπόψη της τις πολιτιστικές πτυχές, αποβλέποντας ειδικότερα στο σεβασμό και στην προώθηση της πολυμορφίας των πολιτισμών της.

               (2)

               Η κινηματογραφία είναι μορφή τέχνης που εμπεριέχεται σε εύθραυστο μέσο και, επομένως, απαιτείται θετική δράση από τις δημόσιες αρχές για να εξασφαλιστεί η διατήρησή του. Τα κινηματογραφικά έργα είναι ουσιώδες στοιχείο της πολιτιστικής μας κληρονομιάς και, επομένως, είναι άξια πλήρους προστασίας.

               (3)

               Τα κινηματογραφικά έργα, εκτός από την πολιτιστική τους αξία, είναι και πηγή ιστορικών πληροφοριών για την ευρωπαϊκή κοινωνία. Συνιστούν εκτενή ιστορική μαρτυρία του πλούτου των πολιτισμικών ταυτοτήτων της Ευρώπης και της ποικιλομορφίας των λαών της. Οι κινηματογραφικές εικόνες αποτελούν καίριο στοιχείο για τη γνώση του παρελθόντος και το δημόσιο προβληματισμό σχετικά με τον πολιτισμό μας.

               (4)

               Η παρούσα σύσταση αποσκοπεί στην προαγωγή και βελτίωση της αξιοποίησης του βιομηχανικού και πολιτιστικού δυναμικού της ευρωπαϊκής κινηματογραφικής κληρονομιάς με την ενθάρρυνση πολιτικών καινοτομίας, έρευνας και τεχνολογικής ανάπτυξης στον τομέα της συντήρησης και αποκατάστασης κινηματογραφικών έργων. Οι δράσεις που συνιστώνται κατωτέρω έχουν ως στόχο να εξασφαλίσουν ότι οι αναγκαίες συνθήκες για την ανταγωνιστικότητα της κοινοτικής κινηματογραφικής βιομηχανίας υφίστανται και επιταχύνουν την ανάπτυξη της ανταγωνιστικότητάς της.

               (5)

               Η κινηματογραφική κληρονομιά αποτελεί σημαντική συνιστώσα της κινηματογραφικής βιομηχανίας και η ενθάρρυνση της συντήρησης, αποκατάστασης και αξιοποίησής της μπορεί να συμβάλει στη βελτίωση της ανταγωνιστικότητας της βιομηχανίας αυτής.

               (6)

               Η ανάπτυξη της ευρωπαϊκής κινηματογραφικής βιομηχανίας είναι ζωτικής σημασίας για την Ευρώπη λόγω του σημαντικού δυναμικού της για τους τομείς της πρόσβασης στον πολιτισμό, της οικονομικής ανάπτυξης και της δημιουργίας θέσεων απασχόλησης. Αυτό αφορά όχι μόνον την παραγωγή και την προβολή ταινιών, αλλά και τη συλλογή, την καταλογογράφηση, τη διατήρηση και την αποκατάσταση κινηματογραφικών έργων. Πρέπει να βελτιωθούν οι συνθήκες ανταγωνιστικότητας αυτών των δραστηριοτήτων του κλάδου που έχουν σχέση με την κινηματογραφική κληρονομιά, ιδίως όσον αφορά την καλύτερη χρήση των τεχνολογικών εξελίξεων, όπως η ψηφιοποίηση.

               (7)

               Η πλήρης αξιοποίηση των δυνατοτήτων αυτών απαιτεί την ύπαρξη επιτυχημένης και καινοτόμου κινηματογραφικής βιομηχανίας στην Κοινότητα. Αυτό μπορεί να διευκολυνθεί με τη βελτίωση των συνθηκών συντήρησης, αποκατάστασης και αξιοποίησης της κινηματογραφικής κληρονομιάς και με την άρση των εμποδίων στην ανάπτυξη και την πλήρη ανταγωνιστικότητα της βιομηχανίας, ειδικότερα με τη συλλογή, την καταλογογράφηση, τη διατήρηση και την αποκατάσταση της κινηματογραφικής κληρονομιάς και με το να καταστεί προσβάσιμη για εκπαιδευτικές, πολιτιστικές, ερευνητικές ή άλλες παρεμφερείς μη εμπορικές χρήσεις, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

               (8)

               Η γενική ανταγωνιστικότητα της κινηματογραφικής βιομηχανίας θα βελτιωθεί μέσω της ανάπτυξης περιβάλλοντος ευνοϊκού για τη συνεργασία μεταξύ καθορισμένων φορέων, οι οποίοι μπορεί να είναι ευρωπαϊκά εθνικά ή περιφερειακά αρχεία, κινηματογραφικά ιδρύματα ή παρεμφερή ιδρύματα, για ζητήματα που αφορούν τη συντήρηση και προστασία της κινηματογραφικής κληρονομιάς.

               (9)

               Το ψήφισμα του Συμβουλίου, της 26ης Ιουνίου 2000, σχετικά με τη διατήρηση και την αξιοποίηση της ευρωπαϊκής κινηματογραφικής κληρονομιάς (4), κάλεσε τα κράτη μέλη να συνεργαστούν στην αποκατάσταση και τη συντήρηση της κινηματογραφικής κληρονομιάς, συμπεριλαμβανομένης της χρήσης των τεχνικών ψηφιοποίησης, να ανταλλάσσουν καλές πρακτικές στον τομέα αυτόν, να ενθαρρύνουν την προοδευτική δικτύωση των δεδομένων των ευρωπαϊκών αρχείων και να εξετάσουν τη δυνατότητα χρησιμοποίησης των συλλογών αυτών για παιδαγωγικούς σκοπούς.

               (10)

               Η ευρωπαϊκή σύμβαση για την προστασία της οπτικοακουστικής κληρονομιάς προβλέπει ότι κάθε συμβαλλόμενο μέρος οφείλει να επιβάλει, με νομοθετικά ή άλλα κατάλληλα μέσα, την υποχρέωση κατάθεσης του υλικού κινούμενης εικόνας που αποτελεί μέρος της οπτικοακουστικής του κληρονομιάς και που έχει παραχθεί ή συμπαραχθεί στο έδαφος του ενδιαφερόμενου συμβαλλόμενου μέρους.

               (11)

               Με την ανακοίνωση της Επιτροπής, της 26ης Σεπτεμβρίου 2001, σχετικά με ορισμένες νομικές πτυχές που αφορούν τα κινηματογραφικά και τα άλλα οπτικοακουστικά έργα (5), εξετάστηκε η νόμιμη κατάθεση των πνευματικών δικαιωμάτων για τα οπτικοακουστικά έργα σε εθνικό ή περιφερειακό επίπεδο ως ένας από τους πιθανούς τρόπους συντήρησης και διαφύλαξης της ευρωπαϊκής κληρονομιάς οπτικοακουστικών έργων και ορίστηκε διαδικασία απογραφής της κατάστασης όσον αφορά την κατάθεση κινηματογραφικών έργων στα κράτη μέλη.

               (12)

               Κατά το Συμβούλιο (Πολιτιστικά θέματα/Οπτικοακουστικός τομέας) της 5ης Νοεμβρίου 2001, ο πρόεδρος του Συμβουλίου σημείωσε ότι το περιεχόμενο της ανακοίνωσης της Επιτροπής είχε γίνει θετικά δεκτό από το Συμβούλιο.

               (13)

               Με το ψήφισμά του της 2ας Ιουλίου 2002 (6), το Ευρωπαϊκό Κοινοβούλιο υπογράμμισε τη σημασία της διαφύλαξης της κινηματογραφικής κληρονομιάς και υποστήριξε τη θέση της Ευρωπαϊκής σύμβασης για την προστασία της οπτικοακουστικής κληρονομιάς, η οποία αποτελεί σημαντικό σημείο αναφοράς σε εποχή έντονων τεχνολογικών αλλαγών. Η σταδιακή μεταστροφή στις ψηφιακές τεχνολογίες θα παράσχει τη δυνατότητα για μεγαλύτερη ανταγωνιστικότητα της ευρωπαϊκής κινηματογραφικής βιομηχανίας και θα συμβάλει μακροπρόθεσμα στη μείωση του κόστους για την καταλογογράφηση, την κατάθεση, τη συντήρηση και την αποκατάσταση οπτικοακουστικών έργων. Ταυτόχρονα, θα δημιουργήσει νέες ευκαιρίες για καινοτομία στον τομέα της προστασίας της κινηματογραφικής κληρονομιάς.

               (14)

               Το ψήφισμα του Συμβουλίου, της 24ης Νοεμβρίου 2003, σχετικά με την κατάθεση των κινηματογραφικών έργων στην Ευρωπαϊκή Ένωση (7), κάλεσε τα κράτη μέλη να καταρτίσουν, εάν δεν διαθέτουν ήδη, αποτελεσματικό σύστημα κατάθεσης και διατήρησης των κινηματογραφικών έργων που αποτελούν μέρος της οπτικοακουστικής τους κληρονομιάς στα εθνικά τους αρχεία, ιδρύματα κινηματογράφου ή παρόμοια ιδρύματα.

               (15)

               Όλα τα κράτη μέλη έχουν ήδη συστήματα για τη συλλογή και τη διατήρηση κινηματογραφικών έργων που αποτελούν μέρος της οπτικοακουστικής κληρονομιάς τους. Τα τέσσερα πέμπτα των συστημάτων αυτών βασίζονται σε νομική ή συμβατική υποχρέωση κατάθεσης όλων των ταινιών ή τουλάχιστον των ταινιών που έχουν λάβει δημόσια χρηματοδότηση.

               (16)

               Ως «υλικό κινούμενης εικόνας» νοείται κάθε σύνολο κινούμενων εικόνων, εγγεγραμμένο με οποιοδήποτε τρόπο και σε οποιοδήποτε μέσο, συνοδευόμενο ή όχι από ήχο, που μπορεί να δίνει την εντύπωση της κίνησης.

               (17)

               Ως «κινηματογραφικό έργο» νοείται το υλικό κινούμενης εικόνας κάθε διάρκειας, ειδικότερα τα κινηματογραφικά έργα μυθοπλασίας, κινούμενων σχεδίων και τεκμηρίωσης, το οποίο προορίζεται να προβληθεί σε κινηματογράφους.

               (18)

               «Κινηματογραφικά έργα που αποτελούν μέρος της οπτικοακουστικής κληρονομιάς τους» είναι οι κινηματογραφικές παραγωγές, συμπεριλαμβανομένων των συμπαραγωγών με άλλα κράτη μέλη ή/και τρίτες χώρες, που χαρακτηρίζονται έτσι από κράτη μέλη ή από φορείς που καθορίζονται απ’ αυτά, με βάση αντικειμενικά, διαφανή και αμερόληπτα κριτήρια. Η οπτικοακουστική κληρονομιά των κρατών μελών συνολικά συνιστά την ευρωπαϊκή οπτικοακουστική κληρονομιά.

               (19)

               Η ευρωπαϊκή κινηματογραφική κληρονομιά πρέπει να αποτελεί αντικείμενο συστηματικής συλλογής, καταλογογράφησης, διατήρησης και αποκατάστασης προκειμένου να εξασφαλίζεται η μεταλαμπάδευσή της στις μελλοντικές γενιές, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

               (20)

               Η ευρωπαϊκή κινηματογραφική κληρονομιά πρέπει να είναι προσιτή για εκπαιδευτικές, πολιτιστικές, ερευνητικές ή άλλες παρεμφερείς μη εμπορικές χρήσεις, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

               (21)

               Η μεταβίβαση της κατοχής κινηματογραφικών έργων σε φορείς αρχειοθέτησης δεν συνεπάγεται τη μεταβίβαση των σχετικών δικαιωμάτων πνευματικής ιδιοκτησίας και συγγενικών δικαιωμάτων σε αυτούς τους φορείς.

               (22)

               Το άρθρο 5 παράγραφος 2 στοιχείο γ) της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (8), ορίζει ότι τα κράτη μέλη μπορούν να προβλέπουν εξαίρεση ή περιορισμό όσον αφορά ειδικές πράξεις αναπαραγωγής που πραγματοποιούνται από προσιτές στο κοινό βιβλιοθήκες ή από αρχεία που δεν αποσκοπούν, άμεσα ή έμμεσα, σε κανένα οικονομικό ή εμπορικό όφελος,

         ΣΗΜΕΙΩΝΟΥΝ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:

               1.

               Να εξετάσει το ενδεχόμενο να καταστήσει υποχρεωτική για τους δικαιούχους χρηματοδότησης από την ΕΕ την κατάθεση αντιγράφου κάθε ευρωπαϊκής ταινίας που έχει χρηματοδοτηθεί από την ΕΕ, σε ένα τουλάχιστον εθνικό αρχείο.

               2.

               Να υποστηρίξει τη συνεργασία αρμοδίων φορέων.

               3.

               Να εξετάσει το ενδεχόμενο χρηματοδότησης ερευνητικών σχεδίων στους τομείς της μακροχρόνιας διατήρησης και αποκατάστασης ταινιών.

               4.

               Να προωθήσει την ευρωπαϊκή τυποποίηση της καταλογογράφησης ταινιών με σκοπό τη βελτίωση της διαλειτουργικότητας των βάσεων δεδομένων, μέσω και της συγχρηματοδότησης προγραμμάτων τυποποίησης και της ανταλλαγής βελτίστων πρακτικών, με παράλληλο σεβασμό της γλωσσικής πολυμορφίας.

               5.

               Να διευκολύνει τη διαπραγμάτευση πρότυπης σύμβασης σε ευρωπαϊκό επίπεδο μεταξύ αρμοδίων φορέων και κατόχων δικαιωμάτων, η οποία θα διέπει τους όρους υπό τους οποίους οι αρμόδιοι φορείς μπορούν να καθιστούν προσιτά στο κοινό τα κατατιθέμενα κινηματογραφικά έργα.

               6.

               Να παρακολουθήσει και να εκτιμήσει το βαθμό κατά τον οποίο παράγουν αποτελέσματα τα μέτρα που απαριθμούνται στην παρούσα σύσταση, και να κρίνει εάν είναι αναγκαία περαιτέρω δράση.

         ΣΥΝΙΣΤΟΥΝ ΣΤΑ ΚΡΑΤΗ ΜΕΛΗ να βελτιώσουν τις συνθήκες για τη συντήρηση, την αποκατάσταση και την αξιοποίηση της κινηματογραφικής κληρονομιάς και να άρουν τα εμπόδια στην ανάπτυξη και στην πλήρη ανταγωνιστικότητα της ευρωπαϊκής κινηματογραφικής βιομηχανίας· προς το σκοπό αυτόν πρέπει:

               1.

               Να ενθαρρύνουν περαιτέρω αξιοποίηση των βιομηχανικών και πολιτιστικών δυνατοτήτων της ευρωπαϊκής κινηματογραφικής κληρονομιάς μέσω μέτρων συστηματικής συντήρησης και αποκατάστασης με την ενθάρρυνση πολιτικών καινοτομίας, έρευνας και τεχνολογικής ανάπτυξης στον τομέα της συντήρησης και της αποκατάστασης κινηματογραφικών έργων.

               2.

               Να λάβουν έως τις 16 Νοεμβρίου 2007 τα νομοθετικά, διοικητικά ή άλλα κατάλληλα μέτρα για να εξασφαλίσουν ότι τα κινηματογραφικά έργα που αποτελούν μέρος της οπτικοακουστικής κληρονομιάς τους αποτελούν αντικείμενο συστηματικής συλλογής, καταλογογράφησης, διατήρησης, αποκατάστασης και πρόσβασης για παιδαγωγικές, πολιτιστικές, ερευνητικές ή άλλες παρεμφερείς μη εμπορικές χρήσεις, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

               3.

               Να ορίσουν τους αρμόδιους φορείς που θα εκτελούν με ανεξαρτησία και επαγγελματισμό τα καθήκοντα δημοσίου συμφέροντος που περιγράφονται στο σημείο 2, εξασφαλίζοντας ότι τους παρέχονται οι βέλτιστοι διαθέσιμοι οικονομικοί και τεχνικοί πόροι.

               4.

               Να παροτρύνουν τους αρμόδιους φορείς να προσδιορίσουν, κατόπιν συμφωνίας ή στο πλαίσιο σύμβασης με τους κατόχους δικαιωμάτων, τους όρους για τη διάθεση των κατατιθέμενων κινηματογραφικών έργων στο κοινό.

               5.

               Να εξετάσουν, ιδίως με στόχο την προώθηση της κινηματογραφικής κληρονομιάς, την ίδρυση ή στήριξη εθνικών κινηματογραφικών ακαδημιών ή παρόμοιων φορέων.

               6.

               Να εγκρίνουν όλα τα κατάλληλα μέτρα για την αύξηση της χρήσης ψηφιακών και νέων τεχνολογιών στη συλλογή, στην καταλογογράφηση, στη διατήρηση και στην αποκατάσταση κινηματογραφικών έργων.

         Συλλογή

               7.

               Να προβούν στη συστηματική συλλογή των κινηματογραφικών έργων που αποτελούν μέρος της οπτικοακουστικής κληρονομιάς τους θεσπίζοντας υποχρεωτική, από το νόμο ή συμβατικώς, κατάθεση ενός τουλάχιστον αντιτύπου υψηλής ποιότητας των κινηματογραφικών αυτών έργων σε αρμόδιους φορείς. Κατά τον καθορισμό των προϋποθέσεων για κατάθεση, τα κράτη μέλη θα πρέπει να εξασφαλίσουν ότι:

                           α)

                           κατά τη μεταβατική περίοδο, καλύπτουν τουλάχιστον τις παραγωγές ή συμπαραγωγές που έχουν λάβει δημόσια χρηματοδότηση σε εθνικό ή περιφερειακό επίπεδο· μετά τη λήξη της μεταβατικής αυτής περιόδου, θα πρέπει να καλύπτουν, στο μέτρο του δυνατού, όλες τις παραγωγές, συμπεριλαμβανομένων εκείνων που δεν έχουν λάβει δημόσια χρηματοδότηση·

                           β)

                           τα κατατιθέμενα κινηματογραφικά έργα είναι καλής τεχνικής ποιότητας έτσι ώστε να διευκολύνεται η διατήρηση και η δυνατότητα αναπαραγωγής, ενώ φέρουν και τα σχετικά μεταδεδομένα σε τυποποιημένη μορφή, κατά περίπτωση·

                           γ)

                           η κατάθεση πραγματοποιείται ταυτόχρονα με τη διάθεση της ταινίας στο κοινό και σε κάθε περίπτωση έως το πολύ δύο έτη αργότερα.

         Καταλογογράφηση και δημιουργία βάσεων δεδομένων

               8.

               Να θεσπίσουν τα κατάλληλα μέτρα (τα οποία ενδεχομένως θα οδηγήσουν στη δημιουργία κώδικα αρχειοθέτησης της κινηματογραφικής παραγωγής) για την προώθηση της καταλογογράφησης και της ευρετηρίασης των κατατιθέμενων κινηματογραφικών έργων, και να ενθαρρύνουν τη δημιουργία βάσεων δεδομένων με πληροφορίες για τις ταινίες, χρησιμοποιώντας ευρωπαϊκά και διεθνή πρότυπα.

               9.

               Να προωθήσουν την ευρωπαϊκή τυποποίηση και διαλειτουργικότητα των βάσεων δεδομένων φιλμογραφίας και τη διαθεσιμότητά τους στο κοινό, π.χ. μέσω του διαδικτύου, ιδίως μέσω της ενεργού συμμετοχής των αρμοδίων φορέων.

               10.

               Να διερευνήσουν τη δυνατότητα δημιουργίας δικτύου βάσεων δεδομένων που θα καλύπτει την ευρωπαϊκή οπτικοακουστική κληρονομιά, από κοινού με συναφείς οργανισμούς, ιδίως το Συμβούλιο της Ευρώπης (Eurimages και Ευρωπαϊκό Οπτικοακουστικό Παρατηρητήριο).

               11.

               Να καλέσουν τους φορείς αρχειοθέτησης να αξιοποιήσουν τα αποθέματα, οργανώνοντάς τα σε συλλογές στο επίπεδο της ΕΕ, για παράδειγμα κατά θέμα, δημιουργό και περίοδο.

         Διατήρηση

               12.

               Να θεσπίσουν νομοθεσία ή να χρησιμοποιήσουν άλλες μεθόδους, σύμφωνα με την εθνική τους πρακτική, προκειμένου να εξασφαλίσουν τη διατήρηση των κατατιθέμενων κινηματογραφικών έργων. Στα μέτρα διατήρησης θα πρέπει να περιληφθούν ειδικότερα:

                           α)

                           η αναπαραγωγή των ταινιών σε νέα μέσα αποθήκευσης·

                           β)

                           η διατήρηση εξοπλισμού για την προβολή κινηματογραφικών έργων σε διαφορετικά μέσα.

         Αποκατάσταση

               13.

               Να θεσπίσουν όλα τα κατάλληλα μέτρα που θα επιτρέπουν, στο πλαίσιο της νομοθεσίας τους, την αναπαραγωγή των κατατιθέμενων κινηματογραφικών έργων για τους σκοπούς της αποκατάστασης, παρέχοντας παράλληλα τη δυνατότητα στους κατόχους δικαιωμάτων να επωφεληθούν από το βελτιωμένο βιομηχανικό δυναμικό των έργων τους που προκύπτουν από την εν λόγω αποκατάσταση, βάσει συμφωνίας μεταξύ όλων των ενδιαφερομένων μερών.

               14.

               Να ενθαρρύνουν σχέδια για την αποκατάσταση παλαιών ταινιών ή ταινιών μεγάλης πολιτιστικής ή ιστορικής αξίας.

         Πρόσβαση στα κατατιθέμενα κινηματογραφικά έργα για παιδαγωγικές, πολιτιστικές, ερευνητικές ή άλλες παρεμφερείς μη εμπορικές χρήσεις

               15.

               Να θεσπίσουν όλα τα απαραίτητα νομοθετικά ή διοικητικά μέτρα που θα επιτρέπουν στους αρμόδιους φορείς να καθιστούν τα κατατιθέμενα κινηματογραφικά έργα προσιτά για παιδαγωγικές, πολιτιστικές, ερευνητικές ή άλλες παρεμφερείς μη εμπορικές χρήσεις, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

               16.

               Να λάβουν τα κατάλληλα μέτρα που θα εξασφαλίζουν την πρόσβαση των ατόμων με ειδικές ανάγκες στα κατατιθέμενα κινηματογραφικά έργα χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα.

         Επαγγελματική κατάρτιση και οπτικοακουστική παιδεία

               17.

               Να προωθήσουν την επαγγελματική κατάρτιση σε όλους τους τομείς που άπτονται της κινηματογραφικής κληρονομιάς ώστε να ενθαρρυνθεί η περαιτέρω αξιοποίηση των βιομηχανικών δυνατοτήτων της κινηματογραφικής κληρονομιάς.

               18.

               Να προωθήσουν τη χρήση της κινηματογραφικής κληρονομιάς ως μέσου για την ενίσχυση της ευρωπαϊκής διάστασης στην εκπαίδευση και για την προώθηση της πολιτιστικής πολυμορφίας.

               19.

               Να ενθαρρύνουν και να ευνοήσουν την οπτική εκπαίδευση, τις κινηματογραφικές σπουδές και την οπτικοακουστική παιδεία σε όλα τα επίπεδα της εκπαίδευσης, στα προγράμματα επαγγελματικής κατάρτισης καθώς και στα ευρωπαϊκά προγράμματα.

               20.

               Να προωθήσουν τη στενή συνεργασία μεταξύ παραγωγών, διανομέων, ραδιοτηλεοπτικών φορέων και κινηματογραφικών ιδρυμάτων για εκπαιδευτικούς σκοπούς, σεβόμενοι παράλληλα τα δικαιώματα πνευματικής ιδιοκτησίας και τα συγγενικά δικαιώματα.

         Κατάθεση

               21.

               Να εξετάσουν την εφαρμογή συστήματος εθελουσίας ή υποχρεωτικής κατάθεσης για τα εξής:

                           α)

                           βοηθητικό και διαφημιστικό υλικό για κινηματογραφικά έργα που αποτελούν μέρος της εθνικής οπτικοακουστικής κληρονομιάς·

                           β)

                           κινηματογραφικά έργα που αποτελούν μέρος της εθνικής οπτικοακουστικής κληρονομιάς άλλων χωρών·

                           γ)

                           υλικό κινούμενης εικόνας εκτός των κινηματογραφικών έργων·

                           δ)

                           προγενέστερα κινηματογραφικά έργα.

         Συνεργασία αρμοδίων φορέων

               22.

               Να ενθαρρύνουν και να υποστηρίξουν τους αρμόδιους φορείς για την ανταλλαγή πληροφοριών και τον συντονισμό των δραστηριοτήτων τους σε εθνικό και ευρωπαϊκό επίπεδο, με στόχο, για παράδειγμα:

                           α)

                           την εξασφάλιση της συνοχής των μεθόδων συλλογής και συντήρησης και της διαλειτουργικότητας των βάσεων δεδομένων·

                           β)

                           την κυκλοφορία, για παράδειγμα σε DVD, αρχειακού υλικού με υπότιτλους σε όσο το δυνατόν περισσότερες γλώσσες της Ευρωπαϊκής Ένωσης, χωρίς ποτέ να θίγονται τα δικαιώματα πνευματικής ιδιοκτησίας και τα συγγενικά δικαιώματα·

                           γ)

                           τη σύνταξη ευρωπαϊκής φιλμογραφίας·

                           δ)

                           την ανάπτυξη κοινού προτύπου για την ηλεκτρονική ανταλλαγή πληροφοριών·

                           ε)

                           την κατάρτιση κοινών ερευνητικών και εκπαιδευτικών σχεδίων, με παράλληλη προώθηση της ανάπτυξης ευρωπαϊκών δικτύων κινηματογραφικών σχολών και μουσείων.

         Ενέργειες σε συνέχεια της παρούσας σύστασης

               23.

               Να ενημερώνουν την Επιτροπή ανά διετία σχετικά με τα μέτρα που λαμβάνονται για την εφαρμογή της παρούσας σύστασης.

      Στρασβούργο, 16 Νοεμβρίου 2005.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         Batch of LUTTERWORTH

      (1)  ΕΕ C 123 της 30.4.2004, σ. 4.

      (2)  ΕΕ C 74 της 23.3.2005, σ. 18.

      (3)  Γνώμη του Ευρωπαϊκού Κοινοβουλίου της 10ης Μαΐου 2005 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 24ης Οκτωβρίου 2005.

      (4)  ΕΕ C 193 της 11.7.2000, σ. 1.

      (5)  ΕΕ C 43 της 16.2.2002, σ. 6.

      (6)  ΕΕ C 271 Ε της 12.11.2003, σ. 176.

      (7)  ΕΕ C 295 της 5.12.2003, σ. 5.

      (8)  ΕΕ L 167 της 22.6.2001, σ. 10.


Avis juridique important

|

32000H0263

2000/263/ΕΚ: Σύσταση της Επιτροπής, της 20ής Μαρτίου 2000, για τροποποίηση της σύστασης 98/511/ΕΚ σχετικά με τη διασύνδεση σε ελευθερωμένη αγορά τηλεπικοινωνιών (Μέρος 1 - Τιμολόγηση της διασύνδεσης) [κοινοποιηθείσα υπό τον αριθμό Ε(2000) 651] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 083 της 04/04/2000 σ. 0030 - 0034

Σύσταση της Επιτροπήςτης 20ής Μαρτίου 2000για τροποποίηση της σύστασης 98/511/ΕΚ σχετικά με τη διασύνδεση σε ελευθερωμένη αγορά τηλεπικοινωνιών (Μέρος 1 - Τιμολόγηση της διασύνδεσης)[κοινοποιηθείσα υπό τον αριθμό Ε(2000) 651](Κείμενο που παρουσιάζει ενδιαφέρον για τον ΕΟΧ)(2000/263/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/33/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ONP)(1), όπως τροποποιήθηκε από την οδηγία 98/61/ΕΚ(2), και ιδίως το άρθρο 7 παράγραφος 5,τη γνωμοδότηση της συμβουλευτικής επιτροπής του άρθρου 9 παράγραφος 1 της οδηγίας 90/387/ΕΟΚ του Συμβουλίου, της 28ης Ιουνίου 1990, για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου(3), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου(4),Εκτιμώντας τα ακόλουθα:(1) Στο σημείο 9 της σύστασης 98/511/ΕΚ(5) της Επιτροπής με την οποία τροποποιείται η σύσταση 98/195/ΕΚ της Επιτροπής(6) για τη διασύνδεση σε ελεύθερη αγορά τηλεπικοινωνιών (Μέρος 1 - Τιμολόγηση της διασύνδεσης), δηλώνεται ότι η σύσταση, και ιδίως τα "τέλη βέλτιστης τρέχουσας πρακτικής" στο σημείο 4, καθώς και τα δεδομένα στο παράρτημα ΙΙ, θα αναθεωρηθούν από την Επιτροπή το αργότερο έως τις 31 Ιουλίου 1998, και θα ενημερωθούν όπου αυτό είναι απαραίτητο.(2) Στην πέπτη έκθεση για την εφαρμογή του πλέγματος κανονιστικών ρυθμίσεων στις τηλεπικοινωνίες(7), αναφέρεται ότι σε πολλά κράτη μέλη δεν έχουν εφαρμοστεί ακόμη κατάλληλα συστήματα κοστολόγησης και, ως εκ τούτου, θεωρείται σκόπιμη η ενημέρωση του εύρους τιμών "βέλτιστης τρέχουσας πρακτικής" στην παρούσα σύσταση για το 2000.(3) Εφαρμόζοντας την απαίτηση για κοστοστρέφεια των τελών διασύνδεσης, τα τέλη "βέλτιστης τρέχουσας πρακτικής" παρέχουν καθοδήγηση στις εθνικές κανονιστικές αρχές γαι την εκτίμηση των τελών διασύνδεσης όσον αφορά τον τερματισμό κλήσεων, που προτάθηκαν από τους φορείς εκμετάλλευσης των δικτύων με σημαντική ισχύ στην αγορά, ελλείψει επαρκούς πληροφόρησης όσον αφορά την κοστολόγηση.(4) Στην επόμενη αναθεώρηση της παρούσας σύστασης στα τέλη του 2000, θεωρείται σκόπιμο να γίνει αξιολόγηση της ανάγκης για συνέχιση της δημοσίευσης των τελών "βέλτιστης τρέχουσας πρακτικής" και της χρησιμοποιούμενης μεθόδου,ΣΥΝΙΣΤΑ:Άρθρο 1Η σύσταση 98/511/ΕΚ τροποποιείται ως εξής:1. Το σημείο 4α αντικαθίσταται από τα ακόλουθα: "4 α. Βάσει των δεδομένων του παραρτήματος ΙΙ της παρούσας σύστασης, τα ακόλουθα τέλη 'βέλτιστης τρέχουσας πρακτικής' είναι συνιστώμενα μέγιστα τέλη διασύνδεσης για την χρονική περίοδο που αρχίζει την 1η Ιανουαρίου 2000:Τέλη διασύνδεσης 'βέλτιστης τρέχουσας πρακτικής'>PIC FILE= "L_2000083EL.003101.EPS">"2. Η διατύπωση του σημείου 9 αντικαθίσταται από την εξής πρόταση: "Η παρούσα σύσταση και ειδικότερα η ανάγκη να συνεχιστεί η δημοσίευση των τελών 'βέλτιστης τρέχουσας πρακτικής' και της χρησιμοποιούμενης μεθόδου, θα αναθεωρηθεί στα τέλη του 2000".3. Το σχήμα 1, στο τμήμα 1 του παραρτήματος ΙΙ, αντικαθίσταται από τα ακόλουθα: "Σχήμα 1αΤέλη διασύνδεσης για απόληξη κλήσεων (1η Νοεμβρίου 1999)>PIC FILE= "L_2000083EL.003102.EPS">"4. Ο πίνακας στο τμήμα 3 του παραρτήματος ΙΙ αντικαθίσταται από τον πίνακα στο συνημμένο παράρτημα.Άρθρο 2Η παρούσα σύσταση απευθύνεται στα κράτη μέλη.Βρυξέλλες, 20 Μαρτίου 2000.Για την ΕπιτροπήErkki LiikanenΜέλος της Επιτροπής(1) ΕΕ L 199 της 26.7.1997, σ. 32.(2) ΕΕ L 268 της 3.10.1998, σ. 37.(3) ΕΕ L 192 της 24.7.1990, σ. 1.(4) ΕΕ L 295 της 29.10.1997, σ. 23.(5) ΕΕ L 228 της 15.8.1998, σ. 30.(6) ΕΕ L 73 της 12.3.1998, σ. 42.(7) COM(1999) 537.ΠΑΡΑΡΤΗΜΑΠίνακαςΣτοιχεία του κόστους διασύνδεσης για τα κράτη μέλη (1η Νοεμβρίου 1999)>ΘΕΣΗ ΠΙΝΑΚΑ>Πηγή:ΕΚΑ και Ευρωπαϊκή Επιτροπή.Σημειώσεις


Σημαντική ανακοίνωση νομικού περιεχομένου

|

52007PC0215

Σύσταση για Απόφαση του Συμβουλίου σχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)  /* COM/2007/0215 τελικό - CNS 2007/0076 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 25.4.2007COM(2007) 215 τελικό2007/0076 (CNS)Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε την πράξη προσχώρησης της Βουλγαρίας και της Ρουμανίας του 2005[1] θεσπίστηκαν απλουστευμένες ρυθμίσεις για την προσχώρηση της Βουλγαρίας και της Ρουμανίας στις συμβάσεις (και τα πρωτόκολλα) που έχουν συναφθεί από τα κράτη μέλη επί τη βάσει του άρθρου 34 ΣΕΕ (πρώην άρθρο K.3 ΣΕΕ) ή του άρθρου 293 ΕΚ. Ειδικότερα, δεν απαιτείται πλέον, όπως συνέβαινε στο παρελθόν, διαπραγμάτευση και σύναψη ειδικών πρωτοκόλλων για την προσχώρηση στις υπόψη συμβάσεις (διαδικασία η οποία θα απαιτούσε κύρωση από 27 κράτη)· το άρθρο 3 παράγραφος 3 της πράξης προσχώρησης ορίζει απλώς ότι η Βουλγαρία και η Ρουμανία προσχωρούν στις εν λόγω συμβάσεις και στα πρωτόκολλα δυνάμει της ίδιας της πράξης προσχώρησης.Το άρθρο 3 παράγραφοι 3 και 4 της πράξης προσχώρησης προβλέπει ότι, για τον σκοπό αυτό, το Συμβούλιο εκδίδει απόφαση προκειμένου να ορίσει την ημερομηνία κατά την οποία τίθενται σε ισχύ οι εν λόγω συμβάσεις για τη Βουλγαρία και τη Ρουμανία και ότι προβαίνει σε όλες τις προσαρμογές των εν λόγω συμβάσεων οι οποίες είναι αναγκαίες λόγω της προσχώρησης των δύο νέων κρατών μελών (μία τέτοια προσαρμογή είναι οπωσδήποτε η θέσπιση των συμβάσεων στη βουλγαρική και στη ρουμανική γλώσσα, ούτως ώστε οι γλωσσικές αυτές εκδοχές να είναι «εξίσου αυθεντικές»). Το Συμβούλιο ενεργεί βάσει σύστασης της Επιτροπής, έπειτα από διαβουλεύσεις με το Ευρωπαϊκό Κοινοβούλιο.Στο παράρτημα I της πράξης προσχώρησης παρατίθεται κατάλογος των επτά σχετικών συμβάσεων και πρωτοκόλλων, που εμπίπτουν στον τομέα της Δικαιοσύνης και των Εσωτερικών Υποθέσεων.Ο εν λόγω κατάλογος περιλαμβάνει τη σύμβαση της 26ης Ιουλίου 1995, η οποία καταρτίστηκε βάσει του άρθρου K.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ), το πρωτόκολλο της 24ης Ιουλίου 1996, που καταρτίστηκε βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία από το Δικαστήριο των Ευρωπαϊκών Κοινοτήτων, μέσω προδικαστικών αποφάσεων, της σύμβασης για την ίδρυση Ευρωπαϊκής Αστυνομικής Υπηρεσίας, το πρωτόκολλο της 19ης Ιουνίου 1997, που καταρτίστηκε βάσει του άρθρου Κ.3 της συνθήκης για την Ευρωπαϊκή Ένωση και του άρθρου 41 παράγραφος 3 της σύμβασης Ευρωπόλ, σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της, το πρωτόκολλο της 30ής Νοεμβρίου 2000, που καταρτίστηκε βάσει του άρθρου 43 παράγραφος 1 της σύμβασης για την ίδρυση ευρωπαϊκής αστυνομικής υπηρεσίας (σύμβαση Ευρωπόλ), για την τροποποίηση του άρθρου 2 και του παραρτήματος της εν λόγω σύμβασης, το πρωτόκολλο της 28ης Νοεμβρίου 2002 που τροποποιεί τη σύμβαση για την ίδρυση ευρωπαϊκής αστυνομικής υπηρεσίας (σύμβαση Ευρωπόλ) και το πρωτόκολλο σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της, καθώς και το πρωτόκολλο της 27ης Νοεμβρίου 2003, που καταρτίστηκε βάσει του άρθρου 43 παράγραφος 1 της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) και το οποίο τροποποιεί την εν λόγω σύμβαση.Στόχος της παρούσας σύστασης της Επιτροπής για απόφαση του Συμβουλίου είναι να επιφέρει τις προσαρμογές που απαιτούνται λόγω της προσχώρησης της Βουλγαρίας και της Ρουμανίας στην προαναφερθείσα σύμβαση και στα πρωτόκολλα, σύμφωνα με το άρθρο 3 παράγραφος 4 της πράξης προσχώρησης.2007/0076 (CNS)Σύσταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση,τη συνθήκη προσχώρησης της Βουλγαρίας και της Ρουμανίας,την πράξη προσχώρησης της Βουλγαρίας και της Ρουμανίας (στο εξής: «η πράξη προσχώρησης»), ιδίως δε το άρθρο 3 παράγραφος 4,τη σύσταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:1.  Η σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) (στο εξής: «σύμβαση Ευρωπόλ») υπεγράφη στις Βρυξέλλες στις 26 Ιουλίου 1995 και τέθηκε σε ισχύ την 1η Οκτωβρίου 1998.2.  Προς συμπλήρωση της σύμβασης Ευρωπόλ θεσπίστηκαν δύο πρωτόκολλα, τα οποία υπεγράφησαν στις 24 Ιουλίου 1996 και στις 19 Ιουνίου 1997 και τέθηκαν σε ισχύ, αντιστοίχως, στις 29 Δεκεμβρίου 1998 και την 1η Ιουλίου 1999[4].3.  Η σύμβαση Ευρωπόλ τροποποιήθηκε με τρία άλλα πρωτόκολλα, που υπεγράφησαν στις 30 Νοεμβρίου 2000[5], στις 28 Νοεμβρίου 2002[6] και στις 27 Νοεμβρίου 2003[7], και τα οποία θα τεθούν σε ισχύ ενενήντα ημέρες μετά την κοινοποίηση από το τελευταίο κράτος μέλος που θα προβεί στη διατύπωση αυτή και το οποίο είναι μέλος της Ευρωπαϊκής Ένωσης την ημέρα που θα εκδοθεί η πράξη του Συμβουλίου για την κατάρτιση του οικείου πρωτοκόλλου.4.  Η σύμβαση Ευρωπόλ τέθηκε σε ισχύ στην Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία μετά την προσχώρησή τους στην Ευρωπαϊκή Ένωση.5.  Το άρθρο 3 παράγραφος 3 της πράξης προσχώρησης προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα I της πράξης προσχώρησης, συμπεριλαμβανομένης μεταξύ άλλων της σύμβασης Ευρωπόλ και των πρωτοκόλλων της 24ης Ιουλίου 1996, της 19ης Ιουνίου 1997, της 30ής Νοεμβρίου 2000, της 28ης Νοεμβρίου 2002 και της 27ης Νοεμβρίου 2003. Η εν λόγω σύμβαση και τα πρωτόκολλα τίθενται σε ισχύ, για τη Βουλγαρία και τη Ρουμανία, κατά την ημερομηνία που ορίζει το Συμβούλιο.6.  Σύμφωνα με το άρθρο 3 παράγραφος 4 της πράξης προσχώρησης, το Συμβούλιο επιφέρει όλες τις προσαρμογές που απαιτούνται λόγω της προσχώρησης στις εν λόγω συμβάσεις και τα πρωτόκολλα,ΑΠΟΦΑΣΙΖΕΙ:Άρθρο 1Η σύμβαση Ευρωπόλ και τα πρωτόκολλα της 24ης Ιουλίου 1996 και της 19ης Ιουνίου 1997 αρχίζουν να ισχύουν για τη Βουλγαρία και τη Ρουμανία την πρώτη ημέρα του πρώτου μήνα μετά την ημερομηνία έκδοσης της παρούσας απόφασης.Άρθρο 2Τα πρωτόκολλα της 30ής Νοεμβρίου 2000, της 28ης Νοεμβρίου 2002 και της 27ης Νοεμβρίου 2003 αρχίζουν να ισχύουν για τη Βουλγαρία και τη Ρουμανία κατά την ημερομηνία έναρξης ισχύος των εν λόγω πρωτοκόλλων.Άρθρο 3Τα κείμενα στη βουλγαρική και στη ρουμανική γλώσσα της σύμβασης Ευρωπόλ και των πρωτοκόλλων της 24ης Ιουλίου 1996, της 19ης Ιουνίου 1997, της 30ής Νοεμβρίου 2000, της 28ης Νοεμβρίου 2002 και της 27ης Νοεμβρίου 2003, τα οποία επισυνάπτονται στην παρούσα απόφαση, θεωρούνται αυθεντικά υπό όρους ίδιους με αυτούς που ισχύουν για τις υπόλοιπες γλωσσικές εκδοχές της σύμβασης Ευρωπόλ και των πρωτοκόλλων της 24ης Ιουλίου 1996, της 19ης Ιουνίου 1997, της 30ής Νοεμβρίου 2000, της 28ης Νοεμβρίου 2002 και της 27ης Νοεμβρίου 2003.Άρθρο 4Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ Κείμενο στη βουλγαρική και στη ρουμανική γλώσσα της σύμβασης Ευρωπόλ και των πρωτοκόλλων της 24 ης Ιουλίου 1996, της 19 ης Ιουνίου 1997, της 30ής Νοεμβρίου 2000, της 28 ης Νοεμβρίου 2002 και της 27 ης Νοεμβρίου 2003..[1] ΕΕ L 157 του 2005, σ. 203.[2] ΕΕ C […], […], σ. […].[3] ΕΕ C […], […], σ. […].[4] Πρωτόκολλο της 24ης Ιουλίου 1996, που καταρτίστηκε βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία από το Δικαστήριο των Ευρωπαϊκών Κοινοτήτων, μέσω προδικαστικών αποφάσεων, της σύμβασης για την ίδρυση Ευρωπαϊκής Αστυνομικής Υπηρεσίας (Ευρωπόλ) (ΕΕ C 299, 9.10.1996, σ. 2)· πρωτόκολλο της 19ης Ιουνίου 1997, που καταρτίστηκε βάσει του άρθρου Κ.3 της συνθήκης για την Ευρωπαϊκή Ένωση και του άρθρου 41 παράγραφος 3 της σύμβασης Ευρωπόλ, σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της (ΕΕ C 221, 19.7.1997, σ. 2).[5] ΕΕ C 358 της 13.12.2000, σ. 2.[6] ΕΕ C 312 της 16.12.2002, σ. 2.[7] ΕΕ C 2 της 6.1.2004, σ. 3.


title: Σύσταση του Συμβουλίου, της 14ης Ιουλίου 2015, σχετικά με το εθνικό πρόγραμμα μεταρρυθμίσεων της Ιταλίας για το 2015 και τη διατύπωση γνώμης του Συμβουλίου σχετικά με το πρόγραμμα σταθερότητας της Ιταλίας για το 2015

text:
               18.8.2015

               EL

               Επίσημη Εφημερίδα της Ευρωπαϊκής Ένωσης

               C 272/61

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2015
   σχετικά με το εθνικό πρόγραμμα μεταρρυθμίσεων της Ιταλίας για το 2015 και τη διατύπωση γνώμης του Συμβουλίου σχετικά με το πρόγραμμα σταθερότητας της Ιταλίας για το 2015
   (2015/C 272/16)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6, παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση μιας νέας στρατηγικής για την ανάπτυξη και την απασχόληση, της στρατηγικής «Ευρώπη 2020», η οποία βασίζεται σε ενισχυμένο συντονισμό των οικονομικών πολιτικών. Η στρατηγική εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 14 Ιουλίου 2015, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3). Αυτές από κοινού αποτελούν τις «ολοκληρωμένες κατευθυντήριες γραμμές», τις οποίες τα κράτη μέλη κλήθηκαν να λαμβάνουν υπόψη στις οικείες εθνικές οικονομικές πολιτικές και πολιτικές για την απασχόληση.

               (3)

               Στις 8 Ιουλίου 2014 το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Ιταλίας για το 2014 και εξέδωσε τη γνώμη του σχετικά με το επικαιροποιημένο πρόγραμμα σταθερότητας της Ιταλίας για το 2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (5), η Επιτροπή διατύπωσε τη γνώμη της για το σχέδιο δημοσιονομικού προγράμματος της |Ιταλίας για το 2015.

               (4)

               Στις 28 Νοεμβρίου 2014 η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το ευρωπαϊκό εξάμηνο του 2015 για τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία η Ιταλία προσδιορίζεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Στις 18 Δεκεμβρίου 2014 το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την εντατικοποίηση των διαρθρωτικών μεταρρυθμίσεων και την υλοποίηση υπεύθυνης και ευνοϊκής για την ανάπτυξη δημοσιονομικής εξυγίανσης.

               (6)

               Στις 26 Φεβρουαρίου 2015 η Επιτροπή δημοσίευσε την έκθεσή της για την Ιταλία για το 2015. Στην έκθεση αυτή αξιολογήθηκε η πρόοδος της Ιταλίας όσον αφορά την αντιμετώπιση των ειδικών ανά χώρα συστάσεων που είχαν εγκριθεί στις 8 Ιουλίου 2014. Η εν λόγω έκθεση περιλαμβάνει επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Η ανάλυση της Επιτροπής την οδηγεί στο συμπέρασμα ότι η Ιταλία πλήττεται από υπερβολικές μακροοικονομικές ανισορροπίες, που απαιτούν αποφασιστική δράση πολιτικής και ειδική παρακολούθηση. Ειδικότερα, είναι σημαντικό να αντιμετωπιστεί το βαθύτερο αίτιο της επιμόνως χαμηλής παραγωγικότητας της εργασίας και της χαμηλής ανταγωνιστικότητας και να τεθεί το δημόσιο χρέος σε πτωτική τροχιά. Η ανάγκη για δράση για τη μείωση του κινδύνου δυσμενών επιπτώσεων για την ιταλική οικονομία και, δεδομένου του μεγέθους της, για την οικονομική και νομισματική ένωση γενικότερα, είναι ιδιαίτερα μεγάλη.

               (7)

               Στις 28 Απριλίου 2015 η Ιταλία υπέβαλε το εθνικό της πρόγραμμα μεταρρυθμίσεων για το 2015 και το πρόγραμμα σταθερότητας για το 2015. Προκειμένου να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (8)

               Η Ιταλία υπάγεται επί του παρόντος στο προληπτικό σκέλος του συμφώνου σταθερότητας και ανάπτυξης και υπόκειται στον μεταβατικό κανόνα για το χρέος κατά την περίοδο 2013-2015. Στις 27 Φεβρουαρίου 2015, η Επιτροπή εξέδωσε έκθεση δυνάμει του άρθρου 126 παράγραφος 3 της ΣΛΕΕ, δεδομένου ότι η Ιταλία δεν αναμενόταν να σημειώσει επαρκή πρόοδο προς την κατεύθυνση της συμμόρφωσης με τον κανόνα για το χρέος κατά την περίοδο 2014-2015. Η ανάλυση κατέληγε στο συμπέρασμα ότι το κριτήριο του χρέους θα πρέπει να θεωρείται ότι πληρούται κατά τον χρόνο αυτό.

               (9)

               Στις 30 Απριλίου 2015, μετά την καταληκτική ημερομηνία των εαρινών οικονομικών προβλέψεων, το ιταλικό συνταγματικό δικαστήριο κήρυξε αντισυνταγματική την προσωρινή αναστολή της τιμαριθμικής αναπροσαρμογής των υψηλότερων συντάξεων για την περίοδο 2012-2013. Στις 18 Μαΐου 2015 η κυβέρνηση εξέδωσε νομοθετικό διάταγμα για την αντιμετώπιση της αποφάσεως και επιβεβαιώθηκαν οι δημοσιονομικοί στόχοι του προγράμματος σταθερότητας. Με βάση τις πληροφορίες αυτές, τα συμπεράσματα από την έκθεση του Φεβρουαρίου στο πλαίσιο του άρθρο 126 παράγραφος 3 της ΣΛΕΕ μπορεί να θεωρηθεί σε γενικές γραμμές ότι ισχύουν ακόμη σε αυτό το στάδιο. Οι ακριβείς δημοσιονομικές επιπτώσεις της απόφασης αυτής θα εξαρτηθούν από την υλοποίησή της εκ μέρους της κυβέρνησης, που δεν έχει ακόμη διευκρινιστεί. Με βάση τις νέες πληροφορίες, η έκδοση έκθεσης δυνάμει του άρθρου 126 παράγραφος 3 της ΣΛΕΕ μπορεί να κριθεί δικαιολογημένη σε μεταγενέστερο στάδιο. Ελλείψει αυτού του νέου στοιχείου, και εν αναμονή της περαιτέρω αποσαφήνισης, μπορεί να θεωρηθεί ότι τα συμπεράσματα της έκθεσης που υποβλήθηκε τον Φεβρουάριο σε γενικές γραμμές ισχύουν ακόμη σε αυτό το στάδιο.

               (10)

               Στο πρόγραμμα σταθερότητας του 2015 η Ιταλία είχε ζητήσει προσωρινή απόκλιση 0,4 εκατοστιαίων μονάδων του ΑΕΠ από την απαιτούμενη πορεία προσαρμογής για την επίτευξη του μεσοπρόθεσμου στόχου το 2016, προκειμένου να ληφθούν υπόψη οι μεγάλες διαρθρωτικές μεταρρυθμίσεις με θετικό αντίκτυπο στη μακροπρόθεσμη βιωσιμότητα των δημόσιων οικονομικών. Οι λεπτομέρειες που διέπουν τις εν λόγω μεταρρυθμίσεις καθορίστηκαν με το εθνικό πρόγραμμα μεταρρυθμίσεων της Ιταλίας για το 2015. Οι τομείς των μεταρρυθμίσεων που προβλέπονται στο πρόγραμμα ως τομείς που έχουν αντίκτυπο στη βιωσιμότητα των δημόσιων οικονομικών περιλαμβάνουν τα εξής: i) δημόσια διοίκηση και απλούστευση· ii) αγορές προϊόντων και υπηρεσιών· iii) αγορά εργασίας· iv) αστική δικαιοσύνη· v) παιδεία· vi) στροφή της φορολογίας· και vii) επανεξέταση των δαπανών ως χρηματοδοτικό μέτρο. Ο αντίκτυπος των μεταρρυθμίσεων για το πραγματικό ΑΕΠ εκτιμάται από τις αρχές σε 1,8 εκατοστιαίες μονάδες έως το 2020, πράγμα που φαίνεται να είναι εφικτό. Αν υλοποιηθούν πλήρως και εγκαίρως, οι μεταρρυθμίσεις αυτές θα έχουν θετικό αντίκτυπο στη βιωσιμότητα των δημόσιων οικονομικών. Υπό την προϋπόθεση ότι η κυβέρνηση θα λάβει τα αναγκαία μέτρα το 2015 για να αντισταθμίσει καταλλήλως τις μόνιμες συνέπειες της προαναφερθείσας απόφασης του συνταγματικού δικαστηρίου της χώρας, ούτως ώστε να διασφαλίζεται ότι: i) η Ιταλία παραμένει στο πλαίσιο του προληπτικού σκέλους του συμφώνου σταθερότητας και ανάπτυξης· ii) διατηρείται ένα κατάλληλο περιθώριο ασφαλείας σε σχέση με την τιμή αναφοράς της Συνθήκης· και iii) επιτυγχάνεται ο μεσοπρόθεσμος δημοσιονομικός στόχος κατά την τετραετία του προγράμματος σταθερότητας. Η Ιταλία μπορεί, επί του παρόντος, να αξιολογηθεί ότι πληροί τις προϋποθέσεις για την αιτούμενη προσωρινή απόκλιση το 2016, υπό τον όρο ότι θα εφαρμόσει επαρκώς τις συμφωνημένες μεταρρυθμίσεις, που θα παρακολουθούνται στο πλαίσιο του ευρωπαϊκού εξαμήνου.

               (11)

               Το πρόγραμμα σταθερότητας για το 2015 προβλέπει τη σταδιακή βελτίωση του ονομαστικού ελλείμματος στο 2,6 % του ΑΕΠ το 2015 και περαιτέρω σε 1,8 % του ΑΕΠ το 2016. Στο πρόγραμμα σταθερότητας του 2015, η κυβέρνηση σχεδιάζει να επιτύχει το μεσοπρόθεσμο στόχο —ισοσκελισμένη δημοσιονομική θέση σε διαρθρωτικούς όρους — έως το 2017. Ωστόσο, το εκ νέου υπολογισθέν διαρθρωτικό ισοζύγιο (6) επιτυγχάνει τον μεσοπρόθεσμο στόχο το 2018. Η επίτευξη του μεσοπρόθεσμου στόχου έως το 2017 φαίνεται σκόπιμη, λαμβάνοντας υπόψη την αίτηση για τη ρήτρα διαρθρωτικών μεταρρυθμίσεων, καθώς και τις δεσμεύσεις που περιλαμβάνονται στο πρόγραμμα σταθερότητας του 2015.

               (12)

               Ο δείκτης δημόσιου χρέους προς το ΑΕΠ προβλέπεται να κορυφωθεί το 2015 στο 132,5 % και να μειωθεί σταδιακά σε περίπου 120,0 % το 2019. Το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ρεαλιστικό. Η κυβέρνηση δεν έχει ακόμη διευκρινίσει τις πρόσθετες περικοπές δαπανών, οι οποίες θα της επιτρέψουν να αποφύγει την εφαρμογή της νομοθετημένης αύξησης του ΦΠΑ το 2016.

               (13)

               Η Ιταλία πρέπει να βελτιώσει το διαρθρωτικό ισοζύγιο κατά 0,25 % του ΑΕΠ το 2015. Με βάση τις εαρινές προβλέψεις της Επιτροπής του 2015, η προβλεπόμενη διαρθρωτική προσαρμογή για την επίτευξη του μεσοπρόθεσμου στόχου ύψους 0,3 % του ΑΕΠ είναι σύμφωνη με τις υποχρεώσεις της Ιταλίας στο πλαίσιο του προληπτικού σκέλους του συμφώνου σταθερότητας και ανάπτυξης. Το 2016, η Ιταλία πρέπει να βελτιώσει το διαρθρωτικό ισοζύγιο κατά τουλάχιστον 0,1 % του ΑΕΠ, λαμβάνοντας υπόψη την επιτρεπόμενη απόκλιση με βάση τη ρήτρα της διαρθρωτικής μεταρρύθμισης. Ωστόσο, υπό την προϋπόθεση ότι δεν θα αλλάξει η πολιτική, οι προβλέψεις της Επιτροπής δείχνουν επιδείνωση κατά 0,2 % του ΑΕΠ, με αποτέλεσμα να υπάρχει κίνδυνος να σημειωθεί κάποια απόκλιση. Ως εκ τούτου, θα χρειασθούν περαιτέρω μέτρα. Με βάση την αξιολόγηση του προγράμματος σταθερότητας και λαμβάνοντας υπόψη τις εαρινές προβλέψεις του 2015 της Επιτροπής, το Συμβούλιο είναι της γνώμης ότι υπάρχει κίνδυνος να μην συμμορφωθεί η Ιταλία με τις διατάξεις του συμφώνου σταθερότητας και ανάπτυξης.

               (14)

               Παρά την αναμενόμενη συμβολή στην προσπάθεια μείωσης του χρέους, η οποία αποτελεί βασική πρόκληση για την Ιταλία, η εφαρμογή του φιλόδοξου προγράμματος ιδιωτικοποιήσεων που παρουσίασαν οι ιταλικές αρχές έχει σημειώσει ορισμένες καθυστερήσεις το 2014· ως εκ τούτου, τα έσοδα από ιδιωτικοποιήσεις ανήλθαν σε 0,2 % του ΑΕΠ, ποσοστό χαμηλότερο του στόχου των 0,7 % ανά έτος.

               (15)

               Κατά το τελευταίο έτος η Ιταλία έλαβε σημαντικά μέτρα για την ελάφρυνση της φορολογικής επιβάρυνσης της εργασίας, η οποία ωστόσο παραμένει υψηλή. Ο αριθμός και το πεδίο εφαρμογής των φορολογικών δαπανών, ιδίως οι μειωμένοι συντελεστές ΦΠΑ, εξακολουθούν να είναι σε υπερβολικά υψηλό επίπεδο. Όσον αφορά τη φορολόγηση της ακίνητης περιουσίας, έχει σημειωθεί βραδεία μόνο πρόοδος σχετικά με τη μεταρρύθμιση του κτηματολογίου, στο πλαίσιο του οποίου είναι ιδιαίτερα απαραίτητο να αναθεωρηθούν οι απαρχαιωμένες αντικειμενικές αξίες. Επιπλέον, η αναθεώρηση της περιβαλλοντικής φορολογίας και η εξάλειψη των επιζήμιων για το περιβάλλον επιδοτήσεων δεν έχουν καλυφθεί. Η Ιταλία έχει συστήσει μια επιτροπή για την περιβαλλοντική φορολογία. Οι διάφορες αυτές πτυχές καλύπτονται από τον εξουσιοδοτικό νόμο για τη φορολογική μεταρρύθμιση, η εφαρμογή του οποίου έχει, ωστόσο, καθυστερήσει λόγω της έλλειψης νομοθετικών διαταγμάτων. Παρά την κάποια δράση σε αυτόν τον τομέα, η αποτελεσματικότητα του φορολογικού συστήματος στην Ιταλία υπονομεύεται επίσης από τα παρατεταμένα χαμηλά και δαπανηρά επίπεδα φορολογικής συμμόρφωσης και το υψηλό επίπεδο της φοροδιαφυγής (εκτιμάται από την κυβέρνηση σε 91 δισεκατ. ευρώ ετησίως ή 5,6 % του ΑΕΠ). Η κυβέρνηση έχει προτείνει μέτρα για να διασφαλίσει την ακρίβεια των φορολογικών δηλώσεων, τα οποία χρειάζεται τώρα να καταστούν πλήρως λειτουργικά.

               (16)

               Έχουν σημειωθεί περιορισμένα μόνο βήματα προς μια διαρκή βελτίωση της αποτελεσματικότητας και της ποιότητας των δημόσιων δαπανών σε όλα τα επίπεδα της κυβέρνησης. Οι δημοσιονομικές εξοικονομήσεις για τις οποίες υπάρχει νομοθετική ρύθμιση, περιλαμβανομένων και αυτών σε περιφερειακό και τοπικό επίπεδο, υπολείπονται αυτών που είχαν προβλεφθεί στο εθνικό πρόγραμμα μεταρρυθμίσεων του 2014. Το γεγονός ότι η επανεξέταση των δημόσιων δαπανών δεν αποτελεί ακόμη αναπόσπαστο μέρος της διαδικασίας του προϋπολογισμού επιβαρύνει τη συνολική μακροπρόθεσμη αποτελεσματικότητα του εγχειρήματος. Σοβαρές αδυναμίες εξακολουθούν να επηρεάζουν τη διαχείριση της χρηματοδότησης της ΕΕ, ιδίως στις νότιες περιφέρειες. Ένα εθνικό στρατηγικό σχέδιο για τους λιμένες και την εφοδιαστική είναι στο στάδιο της κατάρτισης, αλλά έχουν ληφθεί μόνο μερικά μέτρα για τη βελτίωση της διαχείρισης των λιμένων και των συνδέσεών τους με την ενδοχώρα.

               (17)

               Η δημόσια διοίκηση της Ιταλίας εξακολουθεί να χαρακτηρίζεται από σημαντικές αδυναμίες που επηρεάζουν αρνητικά το επιχειρηματικό περιβάλλον και την ικανότητα της χώρας να εφαρμόζει αποτελεσματικά τη μεταρρύθμιση. Έχουν πραγματοποιηθεί και συνεχίζονται προσπάθειες για τη βελτίωση του θεσμικού πλαισίου και της συνολικής ποιότητας της δημόσιας διοίκησης. Μια φιλόδοξη μεταρρύθμιση του Συντάγματος, που αποβλέπει ιδίως στην αποσαφήνιση του καταμερισμού των αρμοδιοτήτων ανάμεσα στα διάφορα επίπεδα διακυβέρνησης, αναμένεται έως το τέλος του 2015. Επίκειται μια συνολική μεταρρύθμιση της δημόσιας διοίκησης που καλύπτει μεταξύ άλλων ζητήματα εναλλαγής, κινητικότητας και αποδοχών του προσωπικού. Αν και έχουν ληφθεί ορισμένα μέτρα για την ενίσχυση της διαφάνειας και την ενδυνάμωση της εθνικής αρχής καταπολέμησης της διαφθοράς, η αναθεώρηση των διατάξεων περί παραγραφής —που θεωρείται επίσης από άλλες διεθνείς οργανώσεις ως πυλώνας της καταπολέμησης της διαφθοράς στην Ιταλία— δεν έχει ακόμη πραγματοποιηθεί. Έχουν ληφθεί σημαντικά μέτρα κατά τα τελευταία έτη για τη βελτίωση της απονομής δικαιοσύνης, με την αναθεώρηση της γεωγραφίας των δικαστηρίων και τη δημιουργία εξειδικευμένων δικαστηρίων, και τη μείωση της ζήτησης για δικαιοσύνη, με την προώθηση της εξωδικαστικής επίλυσης των διαφορών. Η διάρκεια των δικαστικών διαδικασιών εξακολουθεί να αποτελεί μείζον πρόβλημα και οι μεταρρυθμίσεις που θεσπίστηκαν δεν έχουν ακόμη αποδώσει καρπούς.

               (18)

               Από τα τέλη του 2008 το ποσοστό των μη εξυπηρετούμενων δανείων του ιταλικού τραπεζικού τομέα έχει αυξηθεί απότομα, κυρίως σε σχέση με τα ανοίγματα των τραπεζών έναντι επιχειρήσεων. Μέχρι στιγμής, το ποσοστό διεκπεραίωσης των απομειωμένων περιουσιακών στοιχείων είναι πολύ χαμηλό και η διάθεσή τους είναι περιορισμένη. Αυτό οφείλεται εν μέρει στην υπανάπτυξη της ιταλικής αγοράς ιδιωτικών ανεξόφλητων απαιτήσεων. Η πρόσφατη νομοθεσία έχει αντιμετωπίσει τις αδυναμίες στην εταιρική διακυβέρνηση των μεγαλύτερων συνεταιριστικών τραπεζών (banche popolari), ενώ επιτεύχθηκε τον Απρίλιο 2015 συμφωνία μεταξύ των ιδρυμάτων και των ιταλικών αρχών, η οποία αποσκοπεί, μεταξύ άλλων, στη μείωση της επιρροής των ιδρυμάτων στη διακυβέρνηση των τραπεζών. Μια μη δεσμευτική μεταρρύθμιση της διακυβέρνησης βρίσκεται στο στάδιο της προετοιμασίας από μικρές συνεταιριστικές τράπεζες (banche di credito cooperative), προκειμένου στη συνέχεια να εφαρμοστεί διά νόμου. Η περαιτέρω αναδιάρθρωση και εξυγίανση του ιταλικού τραπεζικού τομέα είναι αναγκαία για τη βελτίωση της αποτελεσματικότητας της χρηματοπιστωτικής διαμεσολάβησης και την υποστήριξη της οικονομικής ανάκαμψης.

               (19)

               Ένας ευρύς εξουσιοδοτικός νόμος για τη μεταρρύθμιση της αγοράς εργασίας, ο «νόμος περί δημιουργίας θέσεων εργασίας», εγκρίθηκε στα τέλη Δεκεμβρίου 2014 και συμβαδίζει με την κατεύθυνση προηγούμενων μεταρρυθμίσεων. Προβλέπει, ιδίως, αλλαγές στη νομοθεσία για την προστασία της απασχόλησης, το καθεστώς επιδομάτων ανεργίας, τη διακυβέρνηση και τη λειτουργία των ενεργητικών και των παθητικών πολιτικών για την αγορά εργασίας και την ισορροπία μεταξύ της οικογενειακής και της επαγγελματικής ζωής. Η αποτελεσματική εφαρμογή του εν λόγω νόμου θα εξαρτηθεί σε μεγάλο βαθμό από την έκδοση των αναγκαίων νομοθετικών εκτελεστικών αποφάσεων. Αυτές αφορούν τη χρήση συστημάτων συμπλήρωσης του μισθού, την αναθεώρηση των συμβατικών ρυθμίσεων, την ισορροπία μεταξύ επαγγελματικής και ιδιωτικής ζωής και την ενίσχυση των ενεργητικών πολιτικών για την αγορά εργασίας. Οι δευτεροβάθμιες διαπραγματεύσεις, οι οποίες θα μπορούσαν να συμβάλουν στην καλύτερη ευθυγράμμιση των μισθών με την παραγωγικότητα και να ενθαρρύνουν την υιοθέτηση καινοτόμων λύσεων στις επιχειρήσεις, εξακολουθούν να αφορούν μόνο μια μειονότητα εταιρειών. Η συμφωνία του Ιανουαρίου 2014 για τον καθορισμό των διαδικασιών για τη μέτρηση της αντιπροσωπευτικότητας συνδικαλιστικών οργανώσεων στον τομέα της μεταποίησης θα μπορούσε να βοηθήσει στην προώθηση των δευτεροβάθμιων διαπραγματεύσεων αλλά δεν έχει ακόμη τεθεί σε λειτουργία. Η συμμετοχή των γυναικών στην αγορά εργασίας, αν και αυξανόμενη, εξακολουθεί να είναι μεταξύ των χαμηλότερων στην Ένωση. Επιπλέον, η ανεργία των νέων ανήλθε σε σχεδόν 43 % το τρίτο τρίμηνο του 2014, και το ποσοστό των νέων ηλικίας 15 έως 24 ετών που βρίσκονται εκτός απασχόλησης, εκπαίδευσης ή κατάρτισης είναι το υψηλότερο στην Ένωση. Ορισμένα από τα αίτια πρέπει να αναζητηθούν στο εκπαιδευτικό σύστημα, το οποίο εξακολουθεί να χαρακτηρίζεται από επίπεδο σχολικών αποτελεσμάτων χαμηλότερο από τον μέσο όρο της ΕΕ, και από σχετικά υψηλά ποσοστά πρόωρης εγκατάλειψης του σχολείου. Μόνο το 54,6 % των ατόμων ηλικίας 15-34 ετών που αποφοίτησε από το πρώτο και το δεύτερο στάδιο της τριτοβάθμιας εκπαίδευσης εντός της προηγούμενης τριετίας είχαν θέση απασχόλησης, έναντι του μέσου όρου της ΕΕ που είναι 78,6 %. Η Ιταλία γνώρισε μία από τις μεγαλύτερες αυξήσεις των ποσοστών φτώχειας και κοινωνικού αποκλεισμού στην Ένωση, με ιδιαίτερο αντίκτυπο στα παιδιά. Τα συστήματα κοινωνικής βοήθειας παραμένουν κατακερματισμένα και αναποτελεσματικά για την αντιμετώπιση αυτής της πρόκλησης με αποτέλεσμα σημαντικές αναποτελεσματικότητες κόστους.

               (20)

               Μια σειρά περιορισμών του ανταγωνισμού εξακολουθεί να παρεμποδίζει την ορθή λειτουργία των αγορών προϊόντων και υπηρεσιών. Εκκρεμεί στο Κοινοβούλιο νόμος για την αντιμετώπιση ορισμένων εμποδίων σε διάφορους τομείς. Εξακολουθούν να υπάρχουν σημαντικοί φραγμοί σε ορισμένους τομείς που καλύπτονται από το δίκαιο (νομικές υπηρεσίες και φαρμακεία) καθώς και σε άλλους τομείς, συμπεριλαμβανομένων των τοπικών δημόσιων υπηρεσιών, των αερολιμένων και λιμένων, των τραπεζών και της υγειονομικής περίθαλψης. Εξακολουθούν να υπάρχουν σημαντικές αδυναμίες στις δημόσιες συμβάσεις, παρά την ευρύτερη χρήση των συγκεντρωτικών προμηθειών. Οι τοπικές δημόσιες υπηρεσίες, που παρουσιάζουν σαφείς ενδείξεις αποτελεσματικότητας, παραμένουν προστατευμένες από τον ανταγωνισμό, και αυτό έχει επίσης αρνητικές επιπτώσεις στα δημόσια οικονομικά. Οι διαγωνισμοί με ανοικτή διαδικασία χρησιμοποιούνται για ένα μικρό ποσοστό των αναθέσεων συμβάσεων, ενώ η μεγάλη πλειονότητα των συμβάσεων πραγματοποιείται μέσω εσωτερικής ανάθεσης ή με παρόμοιες διαδικασίες.

               (21)

               Στο πλαίσιο του ευρωπαϊκού εξαμήνου η Επιτροπή προέβη σε συνολική ανάλυση της οικονομικής πολιτικής της Ιταλίας και τη δημοσίευσε στην έκθεσή της για τη χώρα για το 2015. Αξιολόγησε επίσης το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί στην Ιταλία κατά τα προηγούμενα έτη. Έλαβε υπόψη όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στην Ιταλία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης με την παροχή εισροών σε επίπεδο ΕΕ για μελλοντικές εθνικές αποφάσεις. Οι συστάσεις που διατυπώνει στο πλαίσιο του ευρωπαϊκού εξαμήνου αντικατοπτρίζονται στις συστάσεις 1 έως 6 κατωτέρω.

               (22)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (7) αποτυπώνεται ιδίως στη σύσταση 1 κατωτέρω.

               (23)

               Υπό το πρίσμα της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σταθερότητας. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 1 έως 6 κατωτέρω.

               (24)

               Στο πλαίσιο του ευρωπαϊκού εξαμήνου η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Βάσει της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη που έχουν νόμισμα το ευρώ (8). Ως χώρα που έχει ως εθνικό νόμισμα το ευρώ, η Ιταλία θα πρέπει επίσης να διασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στην Ιταλία να αναλάβει δράση το 2015 και το 2016 με στόχο τα εξής:

               1.

               Επίτευξη δημοσιονομικής προσαρμογής τουλάχιστον 0,25 % του ΑΕΠ για την επίτευξη του μεσοπρόθεσμου στόχου το 2015 και 0,1 % του ΑΕΠ το 2016 με τη λήψη των αναγκαίων διαρθρωτικών μέτρων τόσο το 2015 όσο και το 2016, λαμβάνοντας υπόψη την επιτρεπόμενη απόκλιση από την εφαρμογή μεγάλων διαρθρωτικών μεταρρυθμίσεων. Διασφάλιση ότι η επανεξέταση των δημόσιων δαπανών αποτελεί αναπόσπαστο μέρος της διαδικασίας του προϋπολογισμού. Πλήρη και ταχεία εφαρμογή του προγράμματος ιδιωτικοποιήσεων και χρήση των έκτακτων κερδών με σκοπό να σημειωθεί περαιτέρω πρόοδος για να τεθεί ο δείκτης χρέους της γενικής κυβέρνησης σε κατάλληλη πτωτική πορεία. Εφαρμογή του εξουσιοδοτικού νόμου για τη φορολογική μεταρρύθμιση έως τον Σεπτέμβριο του 2015, ιδίως της αναθεώρησης των φορολογικών δαπανών και των αντικειμενικών αξιών των ακινήτων και των μέτρων για την ενίσχυση της φορολογικής συμμόρφωσης.

               2.

               Έγκριση του προβλεπόμενου εθνικού στρατηγικού σχεδίου για τους λιμένες και την εφοδιαστική, προκειμένου ιδίως να συμβάλει στην προώθηση των διατροπικών μεταφορών με τη βελτίωση των συνδέσεων. Διασφάλιση ότι ο Οργανισμός Εδαφικής Συνοχής θα καταστεί πλήρως λειτουργικός, ώστε η διαχείριση των κονδυλίων της ΕΕ να σημειώσει αισθητή βελτίωση.

               3.

               Έγκριση και εφαρμογή των εκκρεμούντων νόμων που αποσκοπούν στη βελτίωση του θεσμικού πλαισίου και στον εκσυγχρονισμό της δημόσιας διοίκησης. Αναθεώρηση των διατάξεων περί παραγραφής έως τα μέσα του 2015. Διασφάλιση ότι οι μεταρρυθμίσεις που θεσπίστηκαν για τη βελτίωση της αποτελεσματικότητας της αστικής δικαιοσύνης συμβάλλουν στη μείωση της διάρκειας των διαδικασιών.

               4.

               Θέσπιση μέχρι τα τέλη του 2015 δεσμευτικών μέτρων για να αντιμετωπιστούν οι εναπομένουσες αδυναμίες όσον αφορά την εταιρική διακυβέρνηση των τραπεζών, να εφαρμοσθεί η συμφωνηθείσα μεταρρύθμιση των ιδρυμάτων και να ληφθούν μέτρα για να επιταχυνθεί η μείωση σε ευρεία βάση των μη εξυπηρετούμενων δανείων.

               5.

               Έκδοση των νομοθετικών διαταγμάτων σχετικά με το σχεδιασμό και τη χρήση συστημάτων συμπλήρωσης του μισθού, την αναθεώρηση των συμβατικών ρυθμίσεων, την ισορροπία μεταξύ επαγγελματικής και ιδιωτικής ζωής και την ενίσχυση των ενεργητικών πολιτικών για την αγορά εργασίας. Προώθηση, σε διαβούλευση με τους κοινωνικούς εταίρους και σύμφωνα με τις εθνικές πρακτικές, ενός αποτελεσματικού πλαισίου για δευτεροβάθμιες συμβατικές διαπραγματεύσεις. Στο πλαίσιο των προσπαθειών που καταβάλλονται για την αντιμετώπιση της ανεργίας των νέων, έγκριση και εφαρμογή της προγραμματισμένης μεταρρύθμισης των σχολείων και επέκταση της επαγγελματικά προσανατολισμένης τριτοβάθμιας εκπαίδευσης.

               6.

               Εφαρμογή του θεματολογίου απλούστευσης για το διάστημα 2015-2017 με σκοπό την ελάφρυνση των διοικητικών και ρυθμιστικών βαρών. Έγκριση μέτρων για την τόνωση του ανταγωνισμού σε όλους τους τομείς που καλύπτονται από το δίκαιο του ανταγωνισμού, και ανάληψη αποφασιστικής δράσης για την άρση των φραγμών που εξακολουθούν να υπάρχουν. Διασφάλιση ότι οι συμβάσεις των τοπικών δημοσίων υπηρεσιών που δεν πληρούν τις απαιτήσεις εσωτερικής ανάθεσης θα διορθωθούν το αργότερο έως το τέλος του 2015.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  Σύσταση του Συμβουλίου της 8ης Ιουλίου 2014 σχετικά με το εθνικό πρόγραμμα μεταρρυθμίσεων της Γαλλίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Ιταλίας, 2014 (ΕΕ C 247 της 29.7.2014, σ. 57).

      (5)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (6)  Το διαρθρωτικό ισοζύγιο, όπως έχει υπολογιστεί εκ νέου από την Επιτροπή με βάση τις πληροφορίες στο πρόγραμμα σταθερότητας, σύμφωνα με την από κοινού συμφωνηθείσα μεθοδολογία.

      (7)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.

      (8)  ΕΕ C 272 της 18.8.2015, σ. 98.


title: Σύσταση για Γνωμη του Συμβουλίου σύμφωνα με το άρθρο 5 παράγραφος 3 του κανονισμό (ΕΚ) οφιθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Ισπανίας, 2001-2005

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

31978K0790

Σύσταση αριθ. 790/78/EKAX τής Επιτροπής τής 19ης Απριλίου 1978 περί επιβολής οριστικού δασμού αντιντάμπινγκ στά ημικατεργασμένα προϊόντα εις ρόλλους διά λαμαρίνας, εκ σιδήρου ή χάλυβος, καταγωγής Νοτίου Κορέας

Επίσημη Εφημερίδα αριθ. L 106 της 20/04/1978 σ. 0021 - 0023

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση της Ευρωπαϊκής Κεντρικής Τράπεζας, της 29ης Νοεμβρίου 2007 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Bank Ċentrali ta' Malta/Central Bank of Malta (ΕΚΤ/2007/17)

text:
               15.12.2007

               EL

               Επίσημη Εφημερίδα της Ευρωπαϊκής Ένωσης

               C 304/1

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 29ης Νοεμβρίου 2007
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Bank Ċentrali ta' Malta/Central Bank of Malta
   (ΕΚΤ/2007/17)
   (2007/C 304/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), και ιδίως το άρθρο 27.1,
   Εκτιμώντας τα ακόλουθα:

               (1)

               Oι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Βάσει του άρθρου 1 της απόφασης 2007/504/ΕΚ του Συμβουλίου, της 10ης Ιουλίου 2007, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Μάλτα την 1η Ιανουαρίου 2008 (1), η Μάλτα πληροί πλέον τις αναγκαίες προϋποθέσεις για την υιοθέτηση του ευρώ, η δε παρέκκλιση της οποίας απολαύει βάσει του άρθρου 4 της σχετικής πράξης προσχώρησης του 2003 καταργείται από την 1η Ιανουαρίου 2008.

               (3)

               Σύμφωνα με το άρθρο 20 του τροποποιηθέντος νόμου περί της Bank Ċentrali ta' Malta/Central Bank of Malta, ο οποίος τίθεται σε ισχύ την 1η Ιανουαρίου 2008, οι ετήσιες οικονομικές καταστάσεις της ως άνω κεντρικής τράπεζας ελέγχονται κατά τα προβλεπόμενα στο άρθρο 27 του καταστατικού του ΕΣΚΤ.

               (4)

               Η Bank Ċentrali ta' Malta/Central Bank of Malta επέλεξε τις εταιρείες PricewaterhouseCoopers και Ernst & Young ως τους κοινούς ανεξάρτητους εξωτερικούς ελεγκτές της για το οικονομικό έτος 2008,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός των εταιρειών PricewaterhouseCoopers και Ernst & Young ως των κοινών εξωτερικών ελεγκτών της Bank Ċentrali ta' Malta/Central Bank of Malta για το οικονομικό έτος 2008.

      Φρανκφούρτη, 29 Νοεμβρίου 2007.

            Ο πρόεδρος της ΕΚΤ

         Jean-Claude TRICHET

      (1)  ΕΕ L 186 της 18.7.2007, σ. 32.


				|

		52013PC0709

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ για την παροχή αμοιβαίας συνδρομής στη Ρουμανία /* COM/2013/0709 final - 2013/ () */

			   	ΑΙΤΙΟΛΟΓΙΚΗ
ΕΚΘΕΣΗ
1.
Εισαγωγή
Μετά την
εφαρμογή
κοινού
προγράμματος
μεσοπρόθεσμης
χρηματοδοτικής
συνδρομής
ΕΕ-ΔΝΤ για τη
Ρουμανία από
την άνοιξη του 2009
έως την άνοιξη
του 2011, κατά τη
διάρκεια του
οποίου
εκταμιεύθηκαν
από την ευρωπαϊκή
πλευρά 5 δισ.
ευρώ και από το
ΔΝΤ 12,9 δισ. ευρώ,
το Συμβούλιο
της Ευρωπαϊκής
Ένωσης
εξέδωσε, στις 12
Μαΐου 2011, απόφαση
για συμπληρωματικό
προληπτικό
πρόγραμμα,
θέτοντας στη
διάθεση της
Ρουμανίας
ενωσιακή
μεσοπρόθεσμη
χρηματοδοτική
συνδρομή
ανώτατου ύψους
1,4 δισ. ευρώ[1].
Στο δεύτερο
πρόγραμμα, που
ήταν επίσης
κοινό πρόγραμμα
ΕΕ-ΔΝΤ, δεν
εκταμιεύθηκε
κανένα ποσό
ούτε από την ΕΕ
ούτε από το ΔΝΤ,
σύμφωνα με τον
προληπτικό
χαρακτήρα του.
Στις 4
Ιουλίου 2013,
λαμβάνοντας
υπόψη τους
εναπομένοντες
κινδύνους για
το ισοζύγιο πληρωμών,
οι ρουμανικές
αρχές ζήτησαν
τρίτο πρόγραμμα
μεσοπρόθεσμης
χρηματοδοτικής
συνδρομής από
την ΕΕ, και πάλι
από κοινού με
συμφωνία Stand-By του
ΔΝΤ. Η συνδρομή
της ΕΕ και του
ΔΝΤ αναμένεται
να θεωρηθεί
προληπτική,
χωρίς να
προβλέπονται
πραγματικές
εκταμιεύσεις.
Στις 9 Ιουλίου, η
ΟΔΕ
ανταποκρίθηκε
θετικά στο
αίτημα αυτό
και έδωσε
εντολή στην
Επιτροπή να
διαπραγματευθεί
ένα νέο κοινό
προληπτικό πρόγραμμα
ΕΕ-ΔΝΤ.
Από τις 17
έως τις 31
Ιουλίου 2013, οι
υπηρεσίες της
Επιτροπής
διεξήγαγαν
μαζί με το
προσωπικό του
ΔΝΤ κοινή
διαπραγματευτική
αποστολή στο
Βουκουρέστι.
Επιτεύχθηκε
συμφωνία
υπηρεσιακού επιπέδου
για τους όρους
και το
περιεχόμενο
ενός νέου
προγράμματος.
Το νέο
πρόγραμμα θα
εξακολουθήσει
να παρέχει
στήριξη στο
οικονομικό
πρόγραμμα της
κυβέρνησης με
σκοπό, μεταξύ
άλλων, την
εδραίωση της
μακροοικονομικής,
δημοσιονομικής
και
χρηματοπιστωτικής
σταθερότητας,
την αύξηση της
ανθεκτικότητας
και του αναπτυξιακού
δυναμικού της
οικονομίας,
την ενίσχυση
της
διοικητικής
ικανότητας, τη
μεταρρύθμιση
της
φορολογικής διοίκησης
και τη
βελτίωση της
διαχείρισης
και του
ελέγχου των
δημόσιων
οικονομικών.
Το νέο πρόγραμμα
θα διαρκέσει 24
μήνες και θα
απαρτίζεται
από προληπτική
συνδρομή της
Ευρωπαϊκής
Ένωσης ύψους έως
2 δισ. ευρώ και
του ΔΝΤ ύψους
έως 1,75 δισ. ΕΤΔ
(περίπου 2 δισ.
ευρώ), θα
υποστηρίζεται
δε από
συμφωνία stand-by. Επιπλέον,
η Παγκόσμια
Τράπεζα θα
εξακολουθήσει
να παρέχει τη
στήριξη για
την οποία
είχαν
αναληφθεί προηγουμένως
υποχρεώσεις,
ύψους 891 εκατ.
ευρώ, εκ των οποίων
απομένουν προς
εκταμίευση 514
εκατ. ευρώ.
2.
Μακροοικονομική
εξέλιξη και
προοπτικές
Η
Ρουμανία έχει
καταγράψει
θετική
οικονομική μεγέθυνση
από το 2011. Οι
πρόσφατες
εξελίξεις
δείχνουν ότι η
ανάπτυξη κατά
το 2013 θα είναι
περίπου 2%, κατά
τι μεγαλύτερη
από το 1,6% που
αναφερόταν
στις εαρινές
προβλέψεις της
Επιτροπής. Η
κατακόρυφη
αύξηση των εξαγωγών
(κυρίως χάρη
στην
αυτοκινητοβιομηχανία
και τις
υπηρεσίες) και
η καλή
συγκομιδή
είναι οι κύριες
κινητήριες
δυνάμεις της
ανάπτυξης. Οι
θετικές αυτές
τάσεις, ωστόσο,
συγκαλύπτουν
την ασθενή εσωτερική
ζήτηση, καθώς η
κατανάλωση
παρέμεινε
αμετάβλητη και
οι επενδύσεις
συρρικνώθηκαν
κατά το πρώτο
εξάμηνο του 2013.
Προσεχώς,
η οικονομική
ανάπτυξη
αναμένεται να
ενισχυθεί
σταδιακά, λόγω
του ότι οι
διαρθρωτικές
μεταρρυθμίσεις
θα αρχίσουν να
αποδίδουν
καρπούς, η απορρόφηση
κονδυλίων της
ΕΕ θα
βελτιωθεί και
οι εξαγωγές θα
παραμείνουν
εύρωστες,
καθώς η
ευρωπαϊκή
οικονομία
ανακάμπτει. Με
μέση
συγκομιδή, το 2014
ο ρυθμός
ανάπτυξης
προβλέπεται να
υπερβεί
ελαφρώς το 2%. Η
εγχώρια ζήτηση
αναμένεται να
είναι η βασική κινητήρια
δύναμη της
ανάπτυξης, με
μοχλό τις
επενδύσεις και
την ιδιωτική
κατανάλωση,
ενώ οι καθαρές
εξαγωγές
προβλέπεται
ότι θα έχουν
μικρή αρνητική
συμβολή, λόγω
της
αναμενόμενης
αύξησης των
εισαγωγών το 2014
που θα
οφείλεται στην
ενίσχυση της
εγχώριας
ζήτησης.
Ο
πληθωρισμός,
όπως μετράται
με τον ΕνΔΤΚ,
διατηρήθηκε σε
υψηλά επίπεδα,
περίπου 6%, στη
Ρουμανία κατά
την περίοδο 2009-2011,
αλλά μειώθηκε
το 2012 με μέση
τιμή 3,4%. Οι ανοδικές
πιέσεις στις
τιμές, ωστόσο,
ενισχύθηκαν εκ
νέου προς το
τέλος του 2012 και το
πρώτο εξάμηνο
του 2013. Ο
πληθωρισμός
αναμένεται να
υποχωρήσει
κατά το
δεύτερο
εξάμηνο του 2013,
χάρη στην
απότομη μείωση
των τιμών των
τροφίμων και
στην
αντιστροφή των
επιδράσεων της
βάσης
σύγκρισης, και
να μειωθεί
κάτω του 3,5% έως
το τέλος του 2013, δηλαδή
εντός του
φάσματος που
έχει θέσει ως
στόχο η
Κεντρική
Τράπεζα (2,5% ± 1
εκατοστιαία
μονάδα). Το 2014 αναμένεται
περαιτέρω
επιβράδυνση.
3.
Δημόσια
οικονομικά
Η
Ρουμανία
εξυγίανε με
επιτυχία τα
δημόσια οικονομικά
της κατά τη
διάρκεια των
τελευταίων ετών,
μειώνοντας το
έλλειμμα του
προϋπολογισμού
από 9% του ΑΕΠ το 2009
σε ποσοστό
μόλις κάτω του 3%
το 2012. Το επίτευγμα
αυτό επέτρεψε
στο Συμβούλιο,
στις 21 Ιουνίου 2013,
να καταργήσει
τη διαδικασία
υπερβολικού
ελλείμματος
για τη
Ρουμανία. Ένα
νέο πρόγραμμα
θα ενισχύσει
τις
προσπάθειες
της κυβέρνησης
για περαιτέρω
δημοσιονομική
εξυγίανση, που
αποσκοπούν στο
να επιτύχει η
Ρουμανία τον
μεσοπρόθεσμο δημοσιονομικό
στόχο (ΜΔΣ) για
διαρθρωτικό
δημοσιονομικό
έλλειμμα της
τάξης του 1% του
ΑΕΠ έως το 2015. Οι αρχές
παραμένουν
προσηλωμένες
στην επίτευξη
του στόχου του
προηγούμενου
προγράμματος
για έλλειμμα 2,4% σε
όρους ΕΣΛ για
το 2013. Το 2014,
προγραμματίζεται
περαιτέρω
εξυγίανση
σύμφωνα με τις
απαιτήσεις του
Συμφώνου
Σταθερότητας
και Ανάπτυξης
(ΣΣΑ). Με βάση τις τρέχουσες
ενδείξεις, η
Ρουμανία θα
έχει ως στόχο
έλλειμμα 2% σε
όρους ΕΣΛ
σύμφωνα με την
επικαιροποίηση
του 2013 του
προγράμματος
σύγκλισης της
χώρας.
Η
διαπραγματευτική
αποστολή του
Ιουλίου συμφώνησε
σχετικά με τη
διόρθωση του
προϋπολογισμού
που επιτρέπει
ορισμένες
αλλαγές στα
έσοδα και τις
δαπάνες, ενώ διατηρεί
συγχρόνως τον
συνολικό στόχο
για το έλλειμμα
του 2013, ήτοι 2,3% σε
ταμειακή βάση
και 2,4% σε όρους
ΕΣΛ. Ο
αναθεωρημένος
προϋπολογισμός
προβλέπει χαμηλότερα
έσοδα και
μειώνει τις
εγχώριες
επενδύσεις κεφαλαίου,
μειώνει τις
προβλέψεις για
διορθώσεις που
συνδέονται με
τα Ταμεία της
ΕΕ και μειώνει
τις
μεταβιβάσεις
σε άλλες
μονάδες της
δημόσιας διοίκησης.
Όσον αφορά τον
προϋπολογισμό
του 2014, οι αρχές
εξετάζουν
τρόπους
αύξησης των
εσόδων, κυρίως
μέσω διεύρυνσης
της βάσης. Από
την πλευρά των
δαπανών, μια σημαντική
πρόκληση είναι
η σταδιακή
εφαρμογή του νόμου
για το ενιαίο
μισθολόγιο που
συμφωνήθηκε στο
πλαίσιο του
πρώτου
προγράμματος.
Δεδομένου
ότι το κύριο
μέρος της
απαιτούμενης
δημοσιονομικής
εξυγίανσης έχει
επιτευχθεί, το
επίκεντρο του
νέου
προγράμματος
θα αφορά τη
βελτίωση της
δημοσιονομικής
διακυβέρνησης.
Θα αποσκοπεί
στην
αναβάθμιση του
δημοσιονομικού
πλαισίου ώστε
να
εναρμονιστεί
με τις απαιτήσεις
του
Δημοσιονομικού
Συμφώνου,
παράλληλα με
ορισμένες άλλες
βελτιώσεις στο
περιεχόμενο
της
δημοσιονομικής
στρατηγικής
και στη
διαφάνεια της
διαδικασίας
κατάρτισης του
προϋπολογισμού.
Θα απαιτήσει βελτιώσεις
στην κατάρτιση
προϋπολογισμού
κεφαλαιακών
δαπανών σε
ετήσια και
μεσοπρόθεσμη
βάση, την
οριστικοποίηση
του συστήματος
ελέγχου των
αναλήψεων
υποχρεώσεων (για
την πρόληψη
νέων
καθυστερούμενων
οφειλών), καθώς
και βελτιώσεις
της
φορολογικής
διοίκησης με στόχο
την
αποτελεσματικότερη
είσπραξη των
φόρων.
4.
Χρηματοπιστωτικές
αγορές και
εξελίξεις στον
τραπεζικό
τομέα
Οι
συνθήκες που
επικρατούν
στις
χρηματοπιστωτικές
αγορές έχουν
βελτιωθεί
σημαντικά από
το καλοκαίρι
του 2012, εν μέσω
βελτίωσης του
κλίματος
εμπιστοσύνης
στην αγορά και
μετά τη
σταθεροποίηση
της εσωτερικής
πολιτικής
κατάστασης
προς το τέλος
του έτους, η οποία
εξελίχθηκε σε
γενικές
γραμμές όπως
στις άλλες
χώρες της
περιοχής και
παρέμεινε
σχετικά ευνοϊκή
κατά το πρώτο
εξάμηνο του 2013.
Τα διαφορικά
επιτόκια των
πενταετών CDS επί
κρατικών
ομολόγων για
τη Ρουμανία
σημείωσαν
πτώση από
σχεδόν 500
μονάδες βάσης
τον Μάιο του 2012
σε λιγότερο
από 200 μονάδες
βάσης στις αρχές
Ιανουαρίου του
2013 και κινούνται
σε επίπεδα ελαφρώς
ανώτερα από 200
μονάδες βάσης
από το τέλος
Ιουνίου 2013. Μετά
από σημαντικές
απώλειες τον
Μάιο του 2012, ο
χρηματιστηριακός
δείκτης BET
ανέκαμψε μέχρι
το τέλος του 2012·
υπήρξε ασταθής
από τότε, αλλά
κέρδισε
περίπου 10% μέχρι
τις αρχές
Σεπτεμβρίου 2013.
Παρά την
αυξητική τάση
των
απομειωμένων
στοιχείων
ενεργητικού
(τα μη
εξυπηρετούμενα
δάνεια (NPL) έφθασαν
σε ποσοστό 20,3%
τον Ιούνιο του
2013), η
κεφαλαιοποίηση
του τραπεζικού
τομέα παρέμεινε
σε
καθησυχαστικά
επίπεδα (ο
συντελεστής
κεφαλαιακής
επάρκειας ήταν
14,7% τον Ιούνιο). Οι
κίνδυνοι που
συνδέονται με
την αύξηση των
μη
εξυπηρετούμενων
δανείων
μετριάστηκαν
χάρη στη
συνετή
πολιτική σχηματισμού
προβλέψεων για
επισφαλή
δάνεια, αν και
οι προβλέψεις
εξακολουθούν
να ασκούν
πιέσεις στην
κερδοφορία (η
απόδοση ιδίων
κεφαλαίων
ανήλθε σε 6% το
πρώτο εξάμηνο
του 2013 μετά από 3
έτη ζημιών). Η
κεντρική τράπεζα
συνεχίζει να
επιβλέπει
στενά τις
τράπεζες με μητρικές
εταιρείες από
περιφερειακές
χώρες της ζώνης
του ευρώ που
διατήρησαν
αρκετά
κεφαλαιακά αποθέματα
ασφαλείας. Οι
δευτερογενείς
συνέπειες της
κρίσης στην
Κύπρο
μετριάστηκαν
με τη συμφωνία να
μεταφερθεί η
τοπική βάση
καταθέσεων του
ρουμανικού
υποκαταστήματος
της Τράπεζας
Κύπρου στην
Τράπεζα Marfin,
θυγατρική του
ομίλου της
Λαϊκής
Τράπεζας. Η
διαδικασία απομόχλευσης
των αλλοδαπών
τραπεζών και η
μείωση της
χρηματοδότησης
από τη μητρική
τράπεζα (-14,6% από τον
Δεκέμβριο του 2012,
αν και
ακολουθούν τις
περιφερειακές
εξελίξεις και
συνολικά
διεξάγονται με
συγκροτημένο
τρόπο,
εξακολουθούν
να απαιτούν
ιδιαίτερη
προσοχή από
τις εποπτικές
αρχές.
5.
Ισοζύγιο
πληρωμών και
ανάγκες
εξωτερικής
χρηματοδότησης
Η
Ρουμανία
αναμένεται να
διατηρήσει
πλήρη πρόσβαση
στις αγορές κρατικού
χρέους στη
διάρκεια του
προβλεπόμενου προγράμματος
(24 μήνες), εκτός
εάν υπάρξουν
δυσμενείς
εξωτερικές
εξελίξεις. Τα
περιθώρια των CDS
έχουν φθάσει
στο χαμηλότερο
επίπεδο από το
2010. Το έλλειμμα
του ισοζυγίου
τρεχουσών
συναλλαγών
αναμένεται να
μειωθεί από
περίπου 4% του
ΑΕΠ το 2012 σε
περίπου 2% το 2013,
κυρίως χάρη
στη μείωση του
εμπορικού
ελλείμματος.
Σύμφωνα
με το βασικό
σενάριο δεν θα
εμφανιστεί κενό
κρατικής ή
εξωτερικής
χρηματοδότησης
κατά τα επόμενα
δύο έτη. Ωστόσο,
η Ρουμανία
παραμένει ευάλωτη
στις
διακυμάνσεις
των
συναλλαγματικών
ισοτιμιών και
στις ασταθείς
διεθνείς
κινήσεις κεφαλαίων.
Σε ένα
δυσμενές
σενάριο, η
χρηματοδότηση
του
λογαριασμού
τρεχουσών
συναλλαγών θα
μπορούσε να
καταστεί
δυσχερής και
να παρακωλυθεί
η πρόσβαση
στην αγορά
δημόσιου
χρέους. Στην
τελευταία
περίπτωση, η
πρώτη γραμμή
άμυνας θα ήταν
το ταμειακό
απόθεμα
ασφαλείας του
Δημοσίου
(περίπου ίσο με
τις
χρηματοδοτικές
ανάγκες ενός
εξαμήνου) και,
σε μικρότερο
βαθμό, τα διεθνή
αποθεματικά
της ΕΤΡ. Σε
περίπτωση που
η Ρουμανία αντιμετωπίσει
παρατεταμένες
και οξείες
δυσχέρειες
χρηματοδότησης,
θα μπορούσε να
ενεργοποιηθεί το
προληπτικό
πρόγραμμα και
οι διαθέσιμοι
πόροι (2 δισ. ευρώ
από την ΕΕ που
θα
εκταμιευθούν
σε δύο δόσεις
του 1 δισ. ευρώ
και μέχρι 2 δισ.
ευρώ από τη
συμφωνία stand-by του
ΔΝΤ) θα
καταστήσουν
δυνατή την
κάλυψη των κρατικών
χρηματοδοτικών
και
δημοσιονομικών
υποχρεώσεων.
Ένα νέο
πρόγραμμα θα
καθησυχάσει
επίσης τις
χρηματοπιστωτικές
αγορές όσον
αφορά την προσήλωση
της Ρουμανίας
σε ένα
φιλόδοξο
πρόγραμμα οικονομικών
μεταρρυθμίσεων.
6. Η
ενίσχυση της
ΕΕ στο πλαίσιο
του Μηχανισμού
Στήριξης του
Ισοζυγίου
Πληρωμών
αποτελεί μέρος
διεθνούς
προσπάθειας
Ενόψει
των τρωτών
σημείων και
των κινδύνων
που εξακολουθούν
να υπάρχουν
για το
ισοζύγιο
πληρωμών και
με την
προϋπόθεση ότι
οι ρουμανικές
αρχές θα
τηρήσουν τη
δέσμευσή τους
για εφαρμογή
ενός
προγράμματος
δημοσιονομικής,
χρηματοπιστωτικής
και
διαρθρωτικής
προσαρμογής, η
Επιτροπή, μετά
από
διαβούλευση με
την Οικονομική
και
Δημοσιονομική
Επιτροπή (ΟΔΕ)
στις 3 Οκτωβρίου
2013, συνιστά στο
Συμβούλιο την
έκδοση
απόφασης για
τη χορήγηση
περαιτέρω
αμοιβαίας
συνδρομής στη
Ρουμανία, όπως
προβλέπει το
άρθρο 143 της
Συνθήκης (ΣΛΕΕ).
Η ρουμανική
κυβέρνηση
καλείται να
υλοποιήσει το
οικονομικό της
πρόγραμμα για
να
αντιμετωπίσει
τα εναπομένοντα
τρωτά σημεία,
να αμβλύνει
τις υπόλοιπες
απειλές ως προς
τη βιωσιμότητα
του ισοζυγίου
πληρωμών της
και να
αναπτύξει τις
αναγκαίες
ικανότητες για
τον σχεδιασμό
και την
υλοποίηση
οικονομικών
πολιτικών
χωρίς διεθνή
στήριξη.
Επιπλέον
η Επιτροπή,
μετά από
διαβούλευση με
την Οικονομική
και
Δημοσιονομική
Επιτροπή, προτείνει
στο Συμβούλιο
να εκδώσει
απόφαση για την
παροχή
προληπτικής
ενωσιακής
μεσοπρόθεσμης χρηματοδοτικής
συνδρομής στη
Ρουμανία,
ανώτατου ύψους
2
δισεκατομμυρίων
ευρώ,
προκειμένου να
ενισχύσει την
βιωσιμότητα
του ισοζυγίου
πληρωμών της
Ρουμανίας. Η
ενεργοποίηση
της
προληπτικής
ενωσιακής
χρηματοδοτικής
συνδρομής και
οι
εκταμιεύσεις
μπορούν να
ζητηθούν έως
τις 30
Σεπτεμβρίου 2015.
7. Κύριο
περιεχόμενο
του νέου
προγράμματος
Η νέα
προληπτική
χρηματοδοτική
συνδρομή
παρέχει
στήριξη στο
οικονομικό
πρόγραμμα της
κυβέρνησης με
σκοπό, μεταξύ
άλλων, την
εδραίωση της
μακροοικονομικής,
δημοσιονομικής
και χρηματοπιστωτικής
σταθερότητας,
την αύξηση της
ανθεκτικότητας
και του
αναπτυξιακού
δυναμικού της οικονομίας,
την ενίσχυση
της
διοικητικής
ικανότητας, τη
μεταρρύθμιση
της
φορολογικής
διοίκησης και
τη βελτίωση
της διαχείρισης
και του
ελέγχου των
δημόσιων
οικονομικών.
Οι ειδικοί
όροι
οικονομικής
πολιτικής θα περιληφθούν
σε μνημόνιο
συνεννόησης
(ΜΣ) που θα συναφθεί
μεταξύ της
Επιτροπής και
των αρχών της
Ρουμανίας. Το
μνημόνιο θα
διατηρήσει τα
επιτεύγματα
των δύο προηγούμενων
προγραμμάτων
και θα
μεταφέρει στο
νέο πρόγραμμα
τους όρους του
δεύτερου
προγράμματος
που δεν έχουν
εκπληρωθεί
ακόμη.
A:
Δημοσιονομική
εξυγίανση
Μετά τη
διόρθωση του
υπερβολικού
ελλείμματος, η
Ρουμανία
αναμένεται να
μειώσει το
διαρθρωτικό
δημοσιονομικό
αποτέλεσμα
σύμφωνα με τις
απαιτήσεις του
ΣΣΑ, έως ότου
επιτύχει τον
μεσοπρόθεσμο
στόχο για διαρθρωτικό
έλλειμμα
γενικής
κυβέρνησης 1%
του ΑΕΠ έως το 2015, και
να το
διατηρήσει
μετέπειτα.
Επιπλέον, το
πρόγραμμα θα
συνεχίσει τις
προσπάθειες
για αποτροπή της
συσσώρευσης
καθυστερημένων
οφειλών του
Δημοσίου, τόσο
σε επίπεδο
κεντρικής
κυβέρνησης όσο
και σε επίπεδο
τοπικής
αυτοδιοίκησης.
Οι μισθολογικές
δαπάνες στον
δημόσιο τομέα
θα πρέπει να
παραμείνουν σε
βιώσιμη βάση,
περιορίζοντας
την αύξηση των
μισθών, καθώς
και τα επίπεδα
απασχόλησης
στον δημόσιο
τομέα.
B:
Δημοσιονομική
διακυβέρνηση
και
διαρθρωτική δημοσιονομική
μεταρρύθμιση
Για να
εδραιωθεί η
δημοσιονομική
εξυγίανση, το
πρόγραμμα θα
περιλαμβάνει
την περαιτέρω
ενίσχυση του
πλαισίου
δημοσιονομικής
διακυβέρνησης.
Σε αυτό το
πλαίσιο η
εφαρμογή του
Δημοσιονομικού
Συμφώνου είναι
καίριας
σημασίας, όπως και
οι βελτιώσεις
στον πολυετή
δημοσιονομικό
προγραμματισμό
που θα
εξασφαλίσουν
πιο
διατηρήσιμη
δημοσιονομική
πολιτική.
Η
κυβέρνηση θα
υποστηριχθεί
με εκτεταμένη
τεχνική
βοήθεια του
ΔΝΤ και της
Παγκόσμιας
Τράπεζας στο
πεδίο της
διαχείρισης
και του
ελέγχου των
δημοσίων
οικονομικών. Η
εφαρμογή ενός
συστήματος
ελέγχου των αναλήψεων
υποχρεώσεων,
το οποίο θα
αναπτυχθεί σε διάφορα
στάδια, θα
συμβάλει στο
να
διασφαλιστεί η
μείωση και ο
έλεγχος των
καθυστερούμενων
οφειλών. Στον
τομέα της
υγείας, οι
μηχανισμοί
ελέγχου του
προϋπολογισμού
θα ενισχυθούν
με τη βελτίωση
των πλαισίων υποβολής
εκθέσεων και
παρακολούθησης,
ιδίως όσον αφορά
τα νοσοκομεία
και τις
φαρμακευτικές
δαπάνες, ώστε
να αποτραπεί η
εκ νέου
συσσώρευση
καθυστερούμενων
οφειλών. Η
ιεράρχηση των
δημόσιων επενδύσεων
θα ενισχυθεί,
για να
διευρυνθεί το
αναπτυξιακό
δυναμικό της
χώρας.
Γ:
Διαχείριση του
δημόσιου
χρέους
Οι αρχές
θα λάβουν τα
αναγκαία μέτρα
για να βελτιωθεί
η διαχείριση
του δημόσιου
χρέους με
στόχο τη
μείωση του
κόστους και
των κινδύνων
χρηματοδότησης
και την αύξηση
της μέσης
διάρκειας του
δημόσιου
χρέους.
Δ: Ρύθμιση
και εποπτεία
του
χρηματοπιστωτικού
τομέα
Στον
χρηματοπιστωτικό
τομέα οι αρχές
θα εξακολουθήσουν
να βελτιώνουν
το πλαίσιο
εξυγίανσης των
τραπεζών και
τη νομοθεσία
σχετικά με το
Ταμείο εγγύησης
καταθέσεων, με
τροποποίηση
του κυβερνητικού
διατάγματος 39/1996
και του
έκτακτου
κυβερνητικού
διατάγματος 99/2006.
Για να
επιταχυνθεί η
διαδικασία
κάθαρσης των
ισολογισμών, η
Εθνική Τράπεζα
της Ρουμανίας
(ΕΤΡ) αποσαφήνισε
τις διατάξεις
που ισχύουν
για τη
διαγραφή δανείων
με τη
Ρουμανική
Ένωση Τραπεζών
και θα συντάξει
περιεκτική
ανάλυση της
ποιότητας των
στοιχείων
ενεργητικού
του τραπεζικού
τομέα. Με σκοπό
την περαιτέρω
ανάπτυξη της
κεφαλαιαγοράς
και τη διαφοροποίηση
των πηγών
χρηματοδότησης
των τραπεζών,
οι αρχές θα
τροποποιήσουν
τη νομοθεσία
για τα
καλυμμένα ομόλογα.
Η διατήρηση
της πιστωτικής
πειθαρχίας και
η αποφυγή του
ηθικού
κινδύνου
μεταξύ
οφειλετών συμβάλλουν
σημαντικά στην
ενίσχυση της
χρηματοπιστωτικής
σταθερότητας.
Επομένως, η
κυβέρνηση θα εξακολουθήσει
να αποφεύγει
την ανάληψη
νομοθετικών
πρωτοβουλιών
(όπως ο νόμος
για την
αφερεγγυότητα
φυσικού προσώπου)
και την
προώθηση
διατάξεων στο
δίκαιο είσπραξης
οφειλών, που
υπονομεύουν
την πιστωτική
πειθαρχία. Οι
αρχές θα
διεξαγάγουν
εκτενείς
διαβουλεύσεις
με όλους τους
σχετικούς
ενδιαφερόμενους
φορείς,
λαμβάνοντας
επίσης υπόψη
την εκτίμηση
επιπτώσεων που
ολοκληρώθηκε
από την ΕΤΡ,
σχετικά με τις
νέες διατάξεις
για τις
καταχρηστικές
ρήτρες που
περιλαμβάνονται
στο νόμο για
την εφαρμογή
του κώδικα
πολιτικής
δικονομίας, θα
εξασφαλίσουν
ότι οι
δικαστικές υποθέσεις
που αφορούν
τις
καταχρηστικές
ρήτρες θα
εκδικάζονται από
δικαστήρια
ανώτερης
βαθμίδας ή από
ένα και μόνο
ειδικευμένο
δικαστήριο και
θα λάβουν όλα
τα άλλα
αναγκαία μέτρα
για να
εξασφαλισθεί η
συνεπής εφαρμογή
των εν λόγω
διατάξεων. Για
να ενισχυθεί η εποπτεία
των
εξωτραπεζικών
χρηματοπιστωτικών
αγορών και να προαχθεί
η προστασία
των
καταναλωτών,
οι αρχές θα
εξασφαλίσουν
ότι η
νομοθεσία
σχετικά με τον
ενοποιημένο
εξωτραπεζικό
χρηματοπιστωτικό
ρυθμιστικό
φορέα, την Αρχή
Χρηματοπιστωτικής
Εποπτείας (ΑΧΕ),
θα βελτιωθεί
για να
συμμορφωθεί με
τις διεθνείς
ορθές πρακτικές.
E:
Διαρθρωτικές
μεταρρυθμίσεις
Οι
διαρθρωτικές
μεταρρυθμίσεις
αποσκοπούν στη
βελτίωση της
λειτουργίας
της αγοράς,
στην αύξηση της
ανθεκτικότητας
σε περίπτωση
εξωτερικών κραδασμών
και στην
ενίσχυση του μακροπρόθεσμου
αναπτυξιακού
δυναμικού της
Ρουμανίας. Το
θεματολόγιο
διαρθρωτικών
μεταρρυθμίσεων
του παρόντος
προγράμματος
είναι μέρος
του ευρύτερου
θεματολογίου
που έχει
καθοριστεί με
το εθνικό
πρόγραμμα
μεταρρυθμίσεων
της Ρουμανίας και
καλύπτεται από
τις ειδικές
ανά χώρα
συστάσεις που
απευθύνονται
στη Ρουμανία
στο πλαίσιο
του Ευρωπαϊκού
Εξαμήνου.
Η
αναδιάρθρωση
των κρατικών
επιχειρήσεων,
συμπεριλαμβανομένης
της
ιδιωτικοποίησης,
θα επισπευσθεί
ώστε να
μειωθούν οι
κίνδυνοι για
τον προϋπολογισμό
της γενικής κυβέρνησης
από
συσσωρευμένες
ληξιπρόθεσμες
οφειλές και
λειτουργικές
ζημίες,
αυξάνοντας
παράλληλα την
οικονομική
βιωσιμότητα
των
περισσότερων
δραστηριοτήτων
αυτών των
εταιρειών. Οι
αρχές θα
λάβουν μέτρα
για την
ενίσχυση της
εταιρικής διακυβέρνησης
των κρατικών
επιχειρήσεων,
συμπεριλαμβανομένων
των επιχειρήσεων
του
χρηματοπιστωτικού
τομέα.
Στον
τομέα της
ενέργειας, θα
υλοποιηθούν τα
εκκρεμή μέτρα
που
συμφωνήθηκαν
στο πλαίσιο
των δύο προηγούμενων
προγραμμάτων,
μεταξύ των
οποίων η εφαρμογή
των χαρτών
πορείας για
την ελευθέρωση
της αγοράς
φυσικού αερίου
και ηλεκτρικής
ενέργειας.
Η
βελτίωση του
επιχειρηματικού
περιβάλλοντος
και η
διευκόλυνση
της πρόσβασης
των μικρών και
μεσαίων
επιχειρήσεων
(ΜΜΕ) στη
χρηματοδότηση,
είναι ένας
άλλος
σημαντικός
πυλώνας του
θεματολογίου
διαρθρωτικών
μεταρρυθμίσεων
του προγράμματος.
Το πρόγραμμα
έχει ως στόχο
τη μείωση του
διοικητικού
φόρτου για τις
ΜΜΕ, τη
διευκόλυνση
της πρόσβασής
τους σε
τραπεζικά και
επενδυτικά
κεφάλαια, την
αύξηση της
ασφάλειας
δικαίου μέσω
της βελτίωσης
του κτηματολογίου
και τη στήριξη
των ΜΜΕ στο
εξωτερικό. Επιπλέον,
το πρόγραμμα
στηρίζει τη
μεταρρύθμιση
του πλαισίου
των
δικαιωμάτων
διανοητικής
ιδιοκτησίας,
ιδίως σε σχέση
με τα
διπλώματα
ευρεσιτεχνίας,
με σκοπό την
προσέλκυση
άμεσων ξένων
επενδύσεων σε
δραστηριότητες
έρευνας και
καινοτομίας.
Στον
τομέα των
αγορών
εργασίας, το
πρόγραμμα στηρίζει
την ολοκλήρωση
της
μεταρρύθμισης
του συνταξιοδοτικού
συστήματος του
2010 με την εξίσωση
των ορίων
ηλικίας
συνταξιοδότησης
ανδρών και
γυναικών.
Εκτός
από τους
ανωτέρω περιγραφόμενους
ευρύτερους
τομείς μέτρων
για τη βελτίωση
της
αποτελεσματικότητας
της δημόσιας
διοίκησης σε
τομείς
αποφασιστικής
σημασίας για
την υλοποίηση
του
προγράμματος,
οι ρουμανικές
αρχές θα κληθούν
να υποβάλλουν
ανά εξάμηνο
έκθεση στην Οικονομική
και Δημοσιονομική
Επιτροπή (ΟΔΕ) /
Επιτροπή
Οικονομικής Πολιτικής
(ΕΟΠ) για την
πρόοδο που
σημειώνεται
στον τομέα
αυτό.
ΣΤ:
Νομισματική
πολιτική
Η
νομισματική
πολιτική θα
παραμείνει
προσανατολισμένη
στη
σταθερότητα
των τιμών με
σκοπό τη διατήρηση
του
πληθωρισμού εντός
του φάσματος
που θέτει ως
στόχο η Εθνική
Τράπεζα της
Ρουμανίας (2,5% ± 1
εκατοστιαία
μονάδα).
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
παροχή
αμοιβαίας
συνδρομής στη
Ρουμανία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 143,
Έχοντας
υπόψη τη
σύσταση της
Ευρωπαϊκής
Επιτροπής μετά
από
διαβούλευση με
την οικονομική
και δημοσιονομική
επιτροπή,
Εκτιμώντας
τα ακόλουθα:
(1)       Η
Ρουμανία έχει
εφαρμόσει από
το 2009 πρόγραμμα
ουσιαστικών
μεταρρυθμίσεων.
Στο πλαίσιο
δύο
προγραμμάτων
για το
ισοζύγιο
πληρωμών, η
Ρουμανία έχει
διορθώσει σε
μεγάλο βαθμό
τις εξωτερικές
μακροοικονομικές
ανισορροπίες
και η
διαδικασία
υπερβολικού
ελλείμματος
καταργήθηκε
από το
Συμβούλιο στις
21 Ιουνίου 2013. Η δημοσιονομική
εξυγίανση θα
πρέπει να
συνεχιστεί σύμφωνα
με τις
απαιτήσεις του
συμφώνου
σταθερότητας
και ανάπτυξης,
με σκοπό την
επίτευξη του
μεσοπρόθεσμου
δημοσιονομικού
στόχου (ΜΔΣ) το 2015.
Η κυβέρνηση
έχει ανακτήσει
την πλήρη
πρόσβαση σε
χρηματοδότηση
από την αγορά
και η
συναλλαγματική
ισοτιμία είναι
σε γενικές
γραμμές
σταθερή από τα
μέσα του 2009.
(2)       Η
μακροοικονομική
και
χρηματοπιστωτική
σταθερότητα θα
πρέπει να
εδραιωθεί μέσω
της εφαρμογής
συνετών
πολιτικών. Οι
διαρθρωτικές
μεταρρυθμίσεις
που άρχισαν στο
πλαίσιο των
προηγούμενων
προγραμμάτων
θα πρέπει να
συνεχιστούν
και, όπου
κρίνεται
σκόπιμο, να ενισχυθούν
ώστε να
μειωθούν τα
τρωτά σημεία
και να
ενδυναμωθεί η
βάση για τη
μελλοντική
ανάπτυξη και
κάλυψη της
υστέρησης.
(3)       Το
Συμβούλιο θα
επανεξετάζει
τακτικά τις
οικονομικές
πολιτικές που
εφαρμόζει η Ρουμανία,
ιδίως στο
πλαίσιο της
ετήσιας
επανεξέτασης
του
επικαιροποιημένου
προγράμματος
σύγκλισης της
Ρουμανίας και
της εφαρμογής
του εθνικού προγράμματος
μεταρρυθμίσεων,
καθώς και της
τακτικής
επισκόπησης
της προόδου
της Ρουμανίας
στο πλαίσιο
της έκθεσης σύγκλισης.
(4)       Μολονότι
σύμφωνα με το
βασικό σενάριο
του οικονομικού
προγράμματος
οι συνολικές
ακαθάριστες χρηματοδοτικές
ανάγκες έως το
τέλος του 2015
καλύπτονται
πλήρως και η
κυβέρνηση
εξακολουθεί να
έχει πρόσβαση
στη
χρηματοδότηση
από τις αγορές,
οι κίνδυνοι
που
περιβάλλουν το
βασικό σενάριο
συνηγορούν υπέρ
του αιτήματος
της Ρουμανίας
για τη
χορήγηση χρηματοδοτικής
συνδρομής
προληπτικού
χαρακτήρα ως
συνέχεια της
συνδρομής που
χορηγήθηκε
βάσει των
αποφάσεων 2009/458/ΕΚ[2] και
2011/289/ΕΕ[3]
του
Συμβουλίου.
(5)       Οι
ρουμανικές
αρχές ζήτησαν
χρηματοδοτική
συνδρομή από
την ΕΕ και
άλλους
διεθνείς
χρηματοδοτικούς
οργανισμούς
προκειμένου να
στηριχθεί η
διατηρησιμότητα
του ισοζυγίου
πληρωμών της
χώρας και να
διασφαλιστεί η
διατήρηση των
συναλλαγματικών
αποθεμάτων σε
συνετά επίπεδα
ακόμη και σε
περίπτωση
αρνητικών οικονομικών
εξελίξεων.
(6)       Παρά
τις βελτιώσεις
στο ισοζύγιο
τρεχουσών συναλλαγών,
η Ρουμανία
παραμένει
ευάλωτη στις
διακυμάνσεις
των
συναλλαγματικών
ισοτιμιών και
στις ασταθείς
διεθνείς ροές
κεφαλαίων. Σε
ένα αρνητικό
σενάριο που
χαρακτηρίζεται
από περιορισμό
της τρέχουσας
άφθονης
ρευστότητας,
ενδέχεται να προκύψουν
καταστάσεις
όπου οι
δαπάνες
χρηματοδότησης
για τη
Ρουμανία θα
αυξηθούν,
ενδεχομένως μάλιστα
με απότομο
τρόπο.
Επιπλέον,
δυσμενείς
εξελίξεις στη
ζώνη του ευρώ
θα μπορούσαν
να προκαλέσουν
ανανέωση των πιέσεων
στον τραπεζικό
τομέα. Τα
εναπομένοντα
τρωτά σημεία
δικαιολογούν
τη χορήγηση
αμοιβαίας συνδρομής
από την
Ευρωπαϊκή
Ένωση,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο
μόνο
Η Ένωση
χορηγεί
αμοιβαία
συνδρομή στη
Ρουμανία.
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΔΕΛΤΙΟ
ΔΗΜΟΣΙΟΝΟΜΙΚΩΝ
ΕΠΙΠΤΩΣΕΩΝ
(βλ.
άρθρο 16 του
εσωτερικού
κανονισμού)
ΤΟΜΕΑΣ
ΠΟΛΙΤΙΚΗΣ:
ΤΙΤΛΟΣ 01 –
ΟΙΚΟΝΟΜΙΚΕΣ
ΚΑΙ ΧΡΗΜΑΤΟΔΟΤΙΚΕΣ
ΥΠΟΘΕΣΕΙΣ
ΔΡΑΣΤΗΡΙΟΤΗΤΑ:
ΧΡΗΜΑΤΟΠΙΣΤΩΤΙΚΕΣ
ΠΡΑΞΕΙΣ ΚΑΙ
ΜΕΣΑ
1.           ΤΙΤΛΟΣ
ΤΗΣ ΠΡΟΤΑΣΗΣ,
ΣΧΕΤΙΚΗ ΓΡΑΜΜΗ
ΤΟΥ ΠΡΟΫΠΟΛΟΓΙΣΜΟΥ
ΚΑΙ ΟΝΟΜΑΣΙΑ
Πρόταση
απόφασης του
Συμβουλίου για
τη χορήγηση προληπτικής
μεσοπρόθεσμης
χρηματοδοτικής
συνδρομής της
ΕΕ στη
Ρουμανία σε
συνδυασμό με
σύσταση απόφασης
του Συμβουλίου
για τη
χορήγηση
αμοιβαίας
συνδρομής στη
Ρουμανία.
01 04 01 01
Εγγύηση της
Ευρωπαϊκής
Ένωσης για τα
ενωσιακά δάνεια
που
προορίζονται
για τη στήριξη
του ισοζυγίου
πληρωμών.
2.           ΝΟΜΙΚΗ
ΒΑΣΗ:
Άρθρο 143
ΣΛΕΕ,
κανονισμός
αριθ. 332/2002 του Συμβουλίου.

3.           ΣΥΝΟΛΙΚΑ
ΑΡΙΘΜΗΤΙΚΑ
ΣΤΟΙΧΕΙΑ ΤΟΥ
ΟΙΚΟΝΟΜΙΚΟΥ ΕΤΟΥΣ
(ΣΕ ΕΥΡΩ)
Η θέση
αυτή συνιστά
τη διάρθρωση
υποδοχής της
εγγύησης που
παρέχει η
Ευρωπαϊκή
Ένωση. Θα
επιτρέψει στην
Επιτροπή να
εξυπηρετήσει
το χρέος
(κεφάλαιο,
τόκους και
άλλα έξοδα) σε
περίπτωση που
ο χρεώστης
(Ρουμανία)
περιέλθει σε
αδυναμία
εκπλήρωσης των
υποχρεώσεών
του.
Η εγγραφή
στον
προϋπολογισμό
(«p.m.») που
αντικατοπτρίζει
την εγγύηση
από τον
προϋπολογισμό
θα ενεργοποιηθεί
μόνον σε
περίπτωση
πραγματικής
κατάπτωσης της
εγγύησης. Αναμένεται
ότι κανονικά
δεν θα
χρειαστεί η
ενεργοποίηση
της εγγύησης
του
προϋπολογισμού.

3α –
τρέχον έτος
Άνευ
αντικειμένου
   ||   || ΠΑΥ
 Αρχική πίστωση του οικονομικού έτους (προϋπολογισμός) ||   ||
 Μεταφορές ||   ||
 Συμπληρωματικές πιστώσεις ||   ||
 Σύνολο πιστώσεων ||   ||
 Πιστώσεις που έχουν ήδη κρατηθεί από άλλο πρόγραμμα εργασίας ||   ||
 Διαθέσιμο υπόλοιπο ||   ||
 Ποσό για την προτεινόμενη δράση ||   ||
3β –
Μεταφορά
Άνευ
αντικειμένου
   ||   || ΠΑΥ
 Μεταφορές ||   ||
 Πιστώσεις που έχουν ήδη κρατηθεί από άλλο πρόγραμμα εργασίας ||   ||
 Διαθέσιμο υπόλοιπο ||   ||
 Ποσό για την προτεινόμενη δράση ||   ||
3γ –
Επόμενο
οικονομικό
έτος
Άνευ
αντικειμένου
   ||   || ΠΑΥ
 Αρχική πίστωση του οικονομικού έτους (προϋπολογισμός) ||   || p.m.
 Μεταφορές ||   ||
 Συμπληρωματικές πιστώσεις ||   ||
 Σύνολο πιστώσεων ||   ||
 Πιστώσεις που έχουν ήδη κρατηθεί από άλλο πρόγραμμα εργασίας ||   ||
 Διαθέσιμο υπόλοιπο ||   ||
 Ποσό για την προτεινόμενη δράση ||   || p.m.
4.           ΠΕΡΙΓΡΑΦΗ
ΤΗΣ ΔΡΑΣΗΣ
Η
προτεινόμενη
προληπτική
μεσοπρόθεσμη
χρηματοδοτική
συνδρομή της
ΕΕ προς την
Ρουμανία,
εφόσον
ενεργοποιηθεί,
συνίσταται σε
ένα δάνειο από
την ΕΕ (που θα
χρηματοδοτηθεί
από
δανειοληπτικές
πράξεις της ΕΕ
στις διεθνείς
κεφαλαιαγορές
ή από
χρηματοπιστωτικούς
οργανισμούς)
ύψους έως 2
δισεκατομμυρίων
ευρώ. Θα
χορηγηθεί στο
πλαίσιο
διεθνούς
χρηματοδοτικής
δέσμης και,
συγκεκριμένα,
σε συνδυασμό
με δάνειο του
ΔΝΤ ύψους 1,75
δισεκατομμυρίων
ΕΤΔ (περίπου 2
δισεκατομμύρια
ευρώ) με την
υποστήριξη
συμφωνίας stand-by. Η
Παγκόσμια
Τράπεζα έχει
διαθέσει ποσό
ύψους 1 δισ. ευρώ
για δάνειο
αναπτυξιακής
πολιτικής (DPL) με
δυνατότητα αναβολής
της
εκταμίευσης (deferred
drawdown option - DDO). Επιπλέον,
η Παγκόσμια
Τράπεζα θα
εξακολουθήσει
να παρέχει τη
στήριξη για
την οποία
είχαν αναληφθεί
προηγουμένως
υποχρεώσεις,
ύψους 891 εκατ. ευρώ,
εκ των οποίων
απομένουν προς
εκταμίευση 514
εκατ. ευρώ. Η
προληπτική
μεσοπρόθεσμη
χρηματοδοτική
συνδρομή της
ΕΕ στη
Ρουμανία
προορίζεται
για την
αντιμετώπιση
των υπόλοιπων
κινδύνων που
περιβάλλουν τη
διατηρησιμότητα
του ισοζυγίου
πληρωμών της
Ρουμανίας·
έστω και αν το
έλλειμμα του
ισοζυγίου
τρεχουσών
συναλλαγών
έχει σαφώς
μειωθεί, η αστάθεια
στις ροές
κεφαλαίων
συνεπάγεται
κινδύνους για
την χρηματοδότησή
του. Η
προληπτική
συνδρομή
εξακολουθεί
επίσης να
παρέχει
στήριξη στο
οικονομικό
πρόγραμμα της
κυβέρνησης που
αποσκοπεί,
μεταξύ άλλων,
στην εδραίωση
της
μακροοικονομικής,
δημοσιονομικής
και χρηματοπιστωτικής
σταθερότητας,
στην ενίσχυση
της διοικητικής
ικανότητας,
στη
μεταρρύθμιση
της φορολογικής
διοίκησης, στη
βελτίωση της
διαχείρισης
και του
ελέγχου των
δημόσιων
οικονομικών
και στην αύξηση
της
ανθεκτικότητας
και του
αναπτυξιακού
δυναμικού της
ρουμανικής
οικονομίας.
Τέλος, η
συνδρομή την
οποία θα διαχειρίζεται
η Επιτροπή, σε
διαβούλευση με
την οικονομική
και
δημοσιονομική
επιτροπή,
αποτελεί ένα τρόπο
ενθάρρυνσης
των
οικονομικών
πολιτικών της
Ρουμανίας να
είναι συνεπείς
προς τις
δεσμεύσεις που
έχει αναλάβει
η χώρα στο
πλαίσιο της ΕΕ
και προς τις
συστάσεις του
Συμβουλίου,
ιδίως όσον
αφορά την
εφαρμογή του
εθνικού
προγράμματος
μεταρρυθμίσεων,
καθώς και του
προγράμματος
σύγκλισης.
Τα
κεφάλαια που
θα
συγκεντρώσει η
ΕΕ από τις κεφαλαιαγορές
ή από
χρηματοπιστωτικούς
οργανισμούς
για την
χορήγηση του
δανείου στη
Ρουμανία, σε
περίπτωση
διατύπωσης
σχετικού αιτήματος
από τη χώρα
αυτή και
θετικής
αξιολόγησής
του από την
Επιτροπή μετά
από
διαβούλευση με
την ΟΔΕ,
καλύπτονται
από την
εγγύηση της ΕΕ.
Τα δανειακά
κεφάλαια
αντλούνται από
τις
κεφαλαιαγορές
ή από χρηματοπιστωτικούς
οργανισμούς.
Το ανώτατο
ύψος του κεφαλαίου
των δανείων
που πρόκειται
να χορηγηθούν
στη Ρουμανία
ανέρχεται σε 2
δισεκατομμύρια
ευρώ.
Η
διάρθρωση της
εγγύησης που
παρέχει η
Ευρωπαϊκή Ένωση
θα επιτρέψει
στην Επιτροπή
να
εξυπηρετήσει
το χρέος αυτό σε
περίπτωση που
η Ρουμανία
περιέλθει σε
κατάσταση
αδυναμίας
εκπλήρωσης των
υποχρεώσεών
της.
Προκειμένου
να εκπληρώσει
τις
υποχρεώσεις
της, η Επιτροπή
μπορεί να
καταφύγει στα
ρευστά διαθέσιμά
της για την
προσωρινή
εξυπηρέτηση
του χρέους.
Στην περίπτωση
αυτή θα
εφαρμοστεί το
άρθρο 12 του
κανονισμού (ΕΚ,
Ευρατόμ) αριθ. 1150/2000
του
Συμβουλίου,
της 22ας Μαΐου 2000,
για την εφαρμογή
της απόφασης
2007/436/ΕΚ, Ευρατόμ
για το σύστημα
των ιδίων
πόρων των
Ευρωπαϊκών Κοινοτήτων
(ΕΕ L 130 της 31.5.2000, σ. 1).
5.           ΤΡΟΠΟΣ
ΥΠΟΛΟΓΙΣΜΟΥ
Άνευ
αντικειμένου.
6.           ΧΡΟΝΟΔΙΑΓΡΑΜΜΑ
ΠΛΗΡΩΜΩΝ (ΣΕ
ΕΥΡΩ)
Άνευ
αντικειμένου.
 Ονομασία || Πιστώσεις || Πληρωμές
   ||   ||   || Έτος n || Έτος n+1 || Έτος n+2 || Έτος n+3 || Επόμενα οικονομικά έτη
   || Έτος n ||   ||   ||   ||   ||   ||
   || Έτος n+1 ||   ||   ||   ||   ||   ||
   ||   ||   ||   ||   ||   ||   ||
   || Έτος n ||   ||   ||   ||   ||   ||
   || Έτος n+1 ||   ||   ||   ||   ||   ||
   ||   ||   ||   ||   ||   ||   ||
   || Σύνολο ||   ||   ||   ||   ||   ||
[1]               Το πρώτο
πρόγραμμα
καλυπτόταν από
την απόφαση 2009/459/ΕΚ
του Συμβουλίου
και το δεύτερο
πρόγραμμα από
την απόφαση
2011/288/ΕΕ του
Συμβουλίου.
[2]               ΕΕ L 150 της 13.6.2009, σ.
6.
[3]               ΕΕ L 132 της 12.5.2011, σ.
28.